Pienimmän riesan tie: Koronaepidemian tukahduttaminen turvaa terveyden ja talouden - Eroon koronasta\nEtusivu Muistiot Julkaisut Kysymyksiä Meistä\nPienimmän riesan tie: Koronaepidemian tukahduttaminen turvaa terveyden ja talouden\nJuha T. Korhonen\nLiisa T. Laine\nJulkaistu 11. marraskuuta 2020\nEroon koronasta -työryhmän muistio - Pienimmän riesan tie\nKoronapandemian lyhyt historia ja riskialtis tulevaisuus\nMuiden maiden kokemuksista on otettava oppia\nVertailu - strategiat\nMitä epidemian tukahduttaminen tarkoittaa Suomessa?\nTukahdutus on vaihtoehdoista paras\nTukahduttamisen ongelmien ratkaisu\nKevät osoitti, että koronavirusepidemia on mahdollista tukahduttaa Suomessa terveyden, talouden ja ihmisten arjen vaalimiseksi. Nyt syksyn ajan olemme jälleen nähneet, että mitä laajemmin virus pääsee leviämään väestössä, sitä raskaampia toimia sen patoamiseksi tarvitaan. Moni Euroopan maa on ajautunut uudelleen syvään kriisiin ja tiukempiin rajoituksiin. Tukahduttamisstrategia pyrkii välttämään tämän ennakoivilla toimilla. Yksinkertainen tavoite on, että tartuntaluku R on saatava pysymään alle yhden.\nTässä muistiossa Eroon koronasta -asiantuntijaryhmä kertaa, miksi epidemia kannattaa tukahduttaa, mitä tukahduttaminen tarkoittaa, ja miten tämä saavutetaan nykyistä keinovalikoimaa tehostamalla. Suomen kannattaa sitoutua nykyistä selvempään kansalliseen strategiaan ja sitouttaa paikalliset tahot tämän toteuttamiseksi.\nTukahduttaminen tarkoittaa tartuntojen määrätietoista painamista nollan tuntumaan ja pitämistä siellä ennalta suunniteltujen täsmätoimien avulla.\nKoronavirusepidemian tukahduttaminen on yhteiskunnan kokonaisedun kannalta paras strategia. Suomen tulisi selväsanaisesti sitoutua tähän tavoitteeseen. Selkeästi asetettu tavoite on jokaisen onnistuneen epidemiastrategian ydin ja se lisää kansalaisten ja liike-elämän luottamusta. Kansanterveys ja kansantalous kulkevat käsi kädessä.\nKeinot epidemian tukahduttamiseksi ovat jo olemassa ja suurelta osin käytössä. Toimien toteutus on kuitenkin saatava nykyistä määrätietoisemmaksi, järjestelmällisemmäksi ja sujuvammaksi, jotta tartuntojen pitäminen nollan tuntumassa olisi mahdollista. Mikään yksittäinen keino ei ole riittävä epidemian kurissa pitämiseksi. Siksi on aktiivisesti etsittävä sellainen keinojen yhdistelmä, joka on riittävä epidemian torjumiseksi, mutta josta koituu mahdollisimman vähän haittaa yhteiskunnalle.\nSuomi onnistui menestyksekkäästi keväällä ja kesällä tukahduttamaan epidemian riittävän tehokkaiden toimien avulla ilman rankimpia sulkutoimia. Kun rajoja avattiin kesällä ja torjuntatoimet purettiin elokuussa lähes täysin, epidemia lähti uuteen kasvuun, sillä epidemian matalalla pitämiseen tarvittavat täsmä- ja tukitoimet olivat vielä kehitysvaiheessa. Monilla alueilla onkin koettu paikallisia epidemian ryöpsähdyksiä. Syksyn aikana on haettu toimivia käytäntöjä testaa-jäljitä-eristä -toimien, maskisuosituksen sekä turvalliseen matkustamiseen ja kokoontumisiin liittyvien toimenpiteiden suhteen. Kansallisten toimien lisäksi olemme nähneet vastuullista ja tehokasta toimintaa monien alueiden, kaupunkien, yritysten ja kansalaisyhteiskunnan taholta. Suomi on toistaiseksi onnistunut kansainvälisessä vertailussa epidemian hallinnassa varsin hyvin 1, 2, . Jatkossa voimme pyrkiä vielä parempaan.\nKoronavirukseen tulee suhtautua kuin SARS:iin tai tuberkuloosiin: niidenkin torjunta väestön suojelemiseksi vaati suuria ponnistuksia. Kuluneen vuoden aikana olemme oppineet, että koronavirus käyttäytyy täysin eri lailla kuin esimerkiksi influenssavirus 3, 4, , eivätkä influenssan torjunnassa totutut käytännöt ole sovellettavissa tähän pandemiaan. Koronaviruksen huomattavasti influenssaa korkeampi kuolleisuus, vakavat oireet ja suurempi sairaalahoidon tarve on nähty kaikkialla, missä epidemia on levinnyt laajalle 5, . Epidemian torjunnan kannalta keskeinen ero on, että koronavirus leviää tartuntojen ryväksissä toisin kuin tasaisemmin leviävä influenssa 3, 4, . Tämän takia koronavirusepidemia voi ryöpsähtää nopeasti ja arvaamattomasti yksittäisenkin supertartuntatapahtuman tuloksena Vaasan tai Mikkelin ryvästymien tavoin. Toisaalta ryväsmäinen leviämistapa mahdollistaa tukahduttamisen ilman yhteiskunnan mittavaa sulkemista, jos korkean riskin tilanteita ehkäistään ja torjutaan täsmätoimin.\nMaailmanlaajuinen koronaviruspandemia ei ole ohi vielä pitkään aikaan, ja virus leviää nyt voimalla lähes kaikissa maissa, jotka eivät ole ottaneet tavoitteekseen epidemian tukahduttamista. Yhteiskunnan hyvinvoinnin takaamiseksi Suomen on selvittävä parhaalla mahdollisella tavalla siihen saakka, kunnes rokotteet ja mahdolliset uudet lääkehoidot tuovat ulospääsyn akuutista pandemiasta mahdollisesti ensi vuonna.\nSuomen on terävöitettävä strategiaa epidemian tukahduttamiseksi, jotta pystyttäisiin selkeämmin ohjaamaan alueellista päätöksentekoa, kansalaisia ja elinkeinoelämää tavoitteen suuntaan. Selvästi viestitty tavoite auttaa selkeyttämään paikallistason toimenpiteitä, ankkuroi kansalaisten ja elinkeinoelämän tulevaisuuden odotuksia, ja vähentää epävarmuuden negatiivisia vaikutuksia talouteen ja arkiseen päätöksentekoon.\nKuluneen kahdeksan kuukauden aikana maailmassa on kokeiltu monia erilaisia toimintamalleja koronapandemian keskellä elämiseen. Suomen etu on koko ajan ollut, että epidemia tulee muita Pohjoismaita ja Eurooppaa ajallisesti hiukan jäljessä.\nKäytännön kokemus vuoden 2020 keväältä ja syksyltä on osoittanut, ettei koronaa edeltäviin käytäntöihin toistaiseksi voida täysin palata. Virus ei myöskään ole muuntunut vähemmän vaaralliseksi 6, . Lähes kaikkien voimakkaampien torjuntatoimien purku ilman riittäviä tartuntoja alhaalla pitäviä tukitoimia on nopeasti ajanut useita eurooppalaisia maita uuteen kriisiin ja terveydenhuollon romahduksen uhka pakottaa useita maita jälleen mittaviin sulkutoimiin 2, . Tartuntojen uhka halvaannuttaa yhteiskunnan ja talouden. Epäonnistuminen epidemian uskottavassa torjunnassa on heijastunut myös hallitusten suosioon, kuten Israelin, Ranskan ja Iso-Britannian esimerkit osoittavat. Sen sijaan ne maat ja alueet, joissa tartuntaryppäitä on tehokkaasti tukahdutettu, voivat elää lähes normaaliin tapaan ilman jatkuvaa epävarmuutta ja pelkoa. Esimerkiksi Kiina, Etelä-Korea, Japani, Taiwan, Uusi-Seelanti ja useimmat Kaakkois-Aasian maat sekä mm. Uruguay ja jotkut USA:n osavaltiot ovat onnistuneet pitämään viruksen aisoissa. Onnistunut pandemian torjunta on pitänyt yllä taloudellista toimeliaisuutta ja kansalaisten luottamusta.\nJotkut tahot ovat esittäneet Ruotsia kevyemmän torjunnan mallimaana, mutta esimerkkinä menestyksestä maata ei voi pitää. On tärkeää huomata, että Ruotsin rajoitustoimet ovat tosiasiassa olleet monin tavoin Suomea tiukemmat kesästä lähtien. Ruotsissa on myös koettu merkittävä ylikuolleisuuden kasvu ja syksyn toinen epidemia-aalto muiden Pohjoismaiden tapaan. Ruotsin taloudelliset menetykset ovat olleet vähintään yhtä suuria kuin monissa verrokkimaissa 1, . Monia maita kevyemmät ja vähemmän sitovat kohtaamisrajoitukset ovat pikemminkin kasvattaneet kuin supistaneet talouden kohtaamaa epävarmuutta.\nMyös WHO torjuu harhaluulon siitä, että viruksen voitaisiin antaa levitä yhteiskunnassa samalla suojaten riskiryhmiä. Suomessa tämä onneksi ymmärrettiin ajoissa.\nVaikka Suomi on selvinnyt verrattain hyvin 1, 2, , hybridistrategian tavoite on jäänyt monelle osittain epäselväksi ja sen myötä strategian toteutuksessa on haparoitu. Taudin torjunta on todettu Suomen tavoitteeksi, mutta sitoutuminen tähän strategiaan ei ole ollut johdonmukaista kansallisella, alueellisilla ja paikallisilla tasoilla. Vaikka moni paikallinen epidemia on menestyksekkäästi tukahdutettu, pääkaupunkiseudulla ja maan tasolla uusien tartuntojen määrää ei olla saatu selvään laskuun.\nJos tartuntojen taso saadaan kääntymään laskuun, Suomen ei tule päästää epidemiaa uudelleen kasvuun torjuntatoimien nopealla purkamisella vaan tukahduttaa epidemia määrätietoisesti nollan tartunnan päivätason tuntumaan pysyvästi.\nTorjuntatoimien lähes täydellinen poisto hyvässä epidemiatilanteessa, hidas reagointi tartuntojen kasvuun, siitä seuraavat tartuntapiikit, uusien torjuntatoimien asettaminen, ja tämän aaltoliikkeen toisto käy yhteiskunnalle raskaaksi. Mitä laajemmalle epidemia päästetään leviämään, sitä voimakkaampia ja pidempikestoisia toimia sen hallintaan ottamiseksi tarvitaan. Laaja aaltoliike lisää taloudellista epävarmuutta, supistaa taloudellista aktiviteettia ja hidastaa talouden toipumista epidemiasta.\nTukahduttamisstrategia pyrkii lisäämään ennakoitavuutta proaktiivisilla toimilla. Kun tartunnat on kerran ajettu alas, uusien tartuntaketjujen synty pyritään estämään täsmätoimin. Epidemian kipinät tukahdutetaan alkuunsa ennalta sovituilla ja ripeillä paikallisilla toimilla. Vaikka koronavirusta ei saada juurittua pois kokonaan, sen aiheuttamat haitat voidaan minimoida. Näin on toimittu muidenkin yleisvaarallisten tartuntatautien, kuten tuberkuloosin ja HIV:n, kanssa. Oleellista on, että suuren mittakaavan poukkoilevuus vältetään, vaikkei pienemmän mittakaavan epävarmuudelta kokonaan vältytä.\nKoronaepidemian tukahdutuksella saavutetaan huomattavia etuja koko yhteiskunnalle:\nTukahduttaminen suojelee väestön terveyttä.\nKoronavirusinfektio voi olla hengenvaarallinen erityisesti ikääntyneille ja niille, joilla on jo muita terveysongelmia. Riskiryhmiin kuuluvia ihmisiä on arvioitu olevan Suomessa yli miljoona henkeä 7, . Riskiryhmien suojelemisessa on epäonnistuttu kaikkialla, missä epidemia on päässyt leviämään laajalle väestön keskuudessa. Koronavirus voi kuitenkin olla vaarallinen iästä riippumatta: USA:ssa ylikuolleisuus on lisääntynyt enemmän nuorten aikuisten keskuudessa kuin ikääntyneimmissä ikäryhmissä 8, . Lisäksi useat nuoristakin taudin sairastaneista ovat kärsineet moninaisista oireista kuukausien ajan 9, 10, . Vielä on epäselvää, jääkö tämä oireilu pysyväksi osalle tartunnan saaneista. Koronaviruspotilaiden hoito on jo nyt jonkin verran parantunut kevääseen verrattuna, ja tulevaisuudessa yhä parempi lääkehoito voi vähentää taudin uhkaa terveydelle. Merkittäviä läpimurtoja koronaviruksen hoidossa ei ole kuitenkaan vielä tullut. Tartunnat on yksinkertaisesti pyrittävä estämään kansalaisten hengen ja terveyden suojelemiseksi.\nTukahduttamalla ehkäistään terveydenhuollon ylikuormitusta ja hoitovelan kasvua.\nHuomattava osa koronapotilaista joutuu sairaalahoitoon, ja varoittavia esimerkkejä terveydenhuollon kriisiytymisestä on raportoitu useasta maasta. Koronapotilaiden hoito sairaaloissa vaatii erityisjärjestelyjä, jotka ovat kuormittavia hoitohenkilökunnalle ja kalliita toteuttaa. Terveydenhuollon ylikuormitus johtaa helposti myös hoitovelkaan, jota kertyi jo keväällä taudin rantautuessa Suomeen. Tämän hoitovelan takaisinmaksu vaikeutuu, jos voimavaroja joudutaan yhä uudestaan sitomaan koronapotilaiden hoitoon. Epidemian levitessä ihmiset ovat myös vältelleet hoitoon hakeutumista, mikä voi osaltaan johtaa monen sairauden vaikeutumiseen ja hoidon viivästymiseen. Epidemian leviäminen myös nuoressa väestössä koettelee terveydenhuollon toimintakykyä - kokonaisia osastoja tai hoitolaitoksia on jouduttu sulkemaan väliaikaisesti hoitohenkilökunnan joukkoaltistusten vuoksi.\nTukahduttaminen ylläpitää taloudellista toimeliaisuutta ja luottamusta.\nTaloustieteessä on vahva yhteisymmärrys siitä, että taloutta hoidetaan parhaiten pitämällä tartunnat alhaisella tasolla. Epidemian talousvaikutukset aiheutuvat ensisijaisesti siitä, että ihmiset rajoittavat itse taloudellista toimeliaisuuttaan välttääkseen tartuntatilanteita 11, . Välttely on sitä voimakkaampaa mitä laajemmalle epidemia on levinnyt ja se heijastuu kontakteja vaativan kuluttamisen voimakkaana supistumisena sekä kontakteja vaativan työn välttelynä. Toinen tärkeä vaikutusmekanismi liittyy epidemian tuomaan epävarmuuteen, joka saa yritykset ja kotitaloudet lykkäämään investointeja ja rekrytointeja sekä varautumaan epävarmaan tulevaisuuteen säästämällä. Epävarmuuden lähteenä on yhtäältä epidemian laajuus ja leviäminen (eli tartunnan saamisen todennäköisyys) ja toisaalta epäselvyys siitä, mikä on tukahduttamistoimien laajuus ja ajoitus epidemian eri vaiheissa. Tartuntojen tasoon ja tukahduttamistoimien selkeyteen voidaan vaikuttaa oikein ajoitetuilla ja mitoitetuilla tukahduttamistoimilla ja siten välttyä talouden kuihtumiselta.\nTukahduttaminen turvaa yksilönvapauden ja hyvinvoinnin.\nKoronasta vapaassa yhteiskunnassa kaikki - myös riskiryhmiin kuuluvat yli miljoona suomalaista - voivat elää lähes normaalia arkea: tavata läheisiään ja käydä huoletta töissä, koulussa ja harrastuksissa. Suurta epidemiariskiä aiheuttavien huvien ja tapahtumien rajoittaminen on pieni hinta tästä vapaudesta. Pandemia lisää mielenterveysongelmia 12, mutta harvassa tutkimuksessa on selvitetty syitä mielenterveysongelmien taustalla. Hieman yllättäen, tartuntojen pelko ja epäselvä strategia tai ohjeistukset näyttävät lisäävän ahdistusta jopa enemmän kuin sosiaalinen eristys 13, . Parasta pandemian hoitoa mielenterveyden kannalta olisivat siten selkeä ja ennustettava strategia, selvät ohjeistukset, ajoissa tehdyt, lyhyet ja kohdennetut karanteenijaksot sekä yleisesti tartuntojen pito matalalla tasolla. Koronaepidemian tukahduttanut yhteiskunta on vapaampi ja hyvinvoivampi.\nTukahduttamatta jättäminen syventää eriarvoisuutta.\nEpidemian aikana tartuntariski on suurin monissa pienituloisissa ammateissa, joissa etätyö ei ole mahdollista. Epidemian terveysriskit ovat suurimmat ikäihmisille ja aiemmista terveysongelmista kärsiville. Lapset ja nuoret kärsivät usein eniten tiukoista sulkutoimista. Tukahdutusstrategiaan kuuluvat torjuntatoimet eivät kohdistu kohtuuttomalla tavalla heikommassa asemassa oleviin tai lapsiin, nuoriin ja ikääntyneisiin, vaan ne kohdistuvat suuren tartuntariskin tapahtumiin ja toimintaan.\nTukahdutetun epidemian hallinta on helpompaa ja halvempaa.\nNollatason tuntumassa tartuntoja ei synny tyhjästä, ja yksittäisten tartuntaketjujen jäljitys voidaan tehdä huolellisemmin kuin nykytilanteessa, jossa tartuntoja esiintyy laajalti. Vertauskuvallisesti voisi sanoa, että jos metsäpalovaaran aikana ei kannata ylläpitää pieniä nuotioita kuivassa maastossa, niin myöskään koronapandemian aikana ei kannata antaa tartuntojen levitä väestön keskuudessa.\nTukahdutusstrategiaa voidaan toteuttaa Suomessa jo käytössä olevien keinojen avulla. Oleellista on, että ne toteutetaan määrätietoisesti, järjestelmällisesti ja sujuvasti. Keskeiset keinot on listattu alla. Olemme kuvanneet keinoja yksityiskohtaisemmin aiemmassa muistiossamme 14, .\nTartuntaketjujen löytäminen ja katkaiseminen testaa - jäljitä - eristä -strategian avulla on Suomen hallituksen strategian kulmakivi. Näitä toimia on jatkettava, ja nopeutta, tehokkuutta ja riittäviä resursseja on ennakoivasti vahvistettava kaikkialla maassa myös yllättävästi pahenevan epidemiatilanteen varalta.\nKokemukset Suomesta ja muualta maailmasta viittaavat siihen, että testaus, jäljitys ja eristys eivät yksin riitä. Tartuntoja tulee siksi myös ehkäistä ennalta:\nSuperleviämistapahtumien ehkäisy rajoittamalla kokoontumisia, massatapahtumia ja yökerhojen aukioloaikoja epidemiatilanteen mukaan on tehokasta epidemian torjuntaa. Ryppäinä etenevän koronavirusepidemian torjunnassa on keskeistä, että torjuntatoimet eivät jätä tilaa tulkinnanvaraisuuksille ja porsaanreikien hyödyntämiselle. Tämä on erityisen tärkeää tapahtumissa, joissa kaikkia altistuneita ei voida jäljittää tai maskeja ei hyödynnetä.\nArkielämän tartuntojen ehkäisyn keskeisiin toimiin kuuluvat turvaetäisyydet, maskit erityisesti ahtaissa sisätiloissa, hyvä ilmanvaihto, kontaktien vähentäminen (esim. etätyö, videoneuvottelut), tapaaminen ulkotiloissa sisätilojen sijaan ja käsienpesu.\nToimet rajalla ovat ensisijaisen tärkeitä silloin, kun Suomen epidemia on tukahdutettu ja tilanne on muuta Eurooppaa ja maailmaa parempi. Tehokkaiden testaus- ja karanteenikäytäntöjen avulla voidaan estää tartuntojen leviäminen muualta maailmasta Suomeen sulkematta rajoja kokonaan.\nKohdennettu seulontatestaus on keino saada vaikeat tartuntaryppäät taltutettua silloinkin, jos jäljitys ei enää pysy tartuntojen perässä. Jäljityksen tehossa ja nopeudessa on Suomessa ollut suuria paikallisia ongelmia erityisesti suurissa kaupungeissa. Tätä täydentämään epidemia-alueen väestöä voi testata seulontatyyppisesti, kuten Kiinassa on tehty useissa kaupungeissa 15, .\nSelkeä ja nopea tiedottaminen paikallisesta ja alueellisesta tartunta- ja jäljitystilanteesta on keskeistä, jotta paikalliset toimijat ja kansalaiset ymmärtävät ja hyväksyvät mahdolliset torjuntatoimet ja voivat myös omaehtoisesti sopeuttaa omaa toimintaansa epidemiatilanteen mukaisesti.\nTartuntaluku R on pitkällä ja keskipitkällä aikavälillä pidettävä alle yhden, ja tähän tavoitteeseen tulisi sitoutua. Epidemian kasvuun (R>1) on reagoitava nopeasti sekä paikallisella että tarvittaessa kansallisella tasolla.\nSuomen on aktiivisesti etsittävä meille sopiva yhdistelmä keinoja, jotka ovat riittäviä epidemian torjumiseksi, mutta joista on mahdollisimman vähän haittaa yhteiskunnalle. Yhteinen tavoite tulee olla, että epidemiatilanne on hallinnassa koko Suomen alueella. Tämä vaatii erityisesti alueellisesti painottuvia keinoja, jotka kuitenkin on selkeästi johdettu ja päätetty alueiden välillä. Uusi toimiva arki on löydettävissä rokotusten tuomaan suojaan asti. Kuvassa työryhmän versio professori Ian Mackay:n viruksen estoa kuvaavasta konseptista.\nYhteiskunnan suojelemiseksi voi olla välttämätöntä puuttua tiettyjen alojen elinkeinovapauteen ja on oikein, että kaikkia kustannuksia ei jätetä yksittäisten yritysten ja työntekijöiden kannettavaksi. Torjuntatoimista kärsiviä toimialoja on autettava taloudellisesti ja liiketoiminnan kohdistamisessa uudelleen. Pandemia mahdollistaa nopean murroksen esimerkiksi digitaalisten palvelujen ja kestävän kulutuksen aloilla ja avaa tilaisuuksia uusille yrityksille.\nKun tartuntojen määrä painetaan nykyisestä heinäkuun tasolle ja sen alle, syksyn tapainen tartuntojen voimakas kasvu ei välttämättä toistu uudelleen, mikäli epidemiatilanteeseen sopivia torjuntatoimia jatketaan järjestelmällisesti. Tämä johtuu siitä, että kykymme torjua epidemiaa on nyt parempi: rajojen virheet eivät toivottavasti enää kolmatta kertaa toistu, testauskapasiteettia on kasvatettu, jäljitystä on harjoiteltu, koronavilkku on käytössä ja maskien käyttö on yleistynyt. Menestystä on tullut, kun monet paikalliset epidemiat on päättäväisesti tukahdutettu syksyn aikana.\nKoneisto on rakennettu: sitä tulee käyttää määrätietoisesti epidemian tukahduttamiseksi ja pitämiseksi poissa.\nKoronaepidemian tukahdutus ei ole helppo kertaratkaisu. Vaikka määrätietoinen toiminta estää suuret epidemiapiikit ja kriisitilanteet, tartuntaryppäitä voi silti syntyä, kuten Etelä-Korean, Islannin, Australian Melbournen ja monen Suomen alueen esimerkit ovat osoittaneet. Periksi ei silti voi antaa:\nEpidemian tukahduttaminen nopeasti ja tarvittaessa aina uudelleen on silti tarjolla olevista vaihtoehdoista paras ja kustannustehokkain.\nEpidemian tukahduttamiseksi tarvittavaan keinovalikoimaan ei ole yhtä ainoaa reseptiä, mutta kuluneen vuoden aikana olemme oppineet paljon. Valtioiden ja kulttuurien ominaispiirteistä johtuen optimaaliset tukahdutustoimet voivat vaihdella maiden ja eri väestöryhmien välillä. Yhteistä on kuitenkin se, että tukahduttaminen vaatii määrätietoista, pitkäjänteistä ja kattavaa alueellista ja kansallista toimintaa ja nopeaa viestintää. Tämä on osoittautunut ongelmalliseksi myös Suomen hallintojärjestelmälle. Suomi on kuitenkin selättänyt historiansa aikana vaikeampiakin tilanteita, joten tästäkin haasteesta kyllä selvitään.\nPoliittisesti ongelmana on "suhteellisuusperiaate", eli viranomaisen toimien on oltava oikeassa suhteessa tavoiteltuun päämäärään nähden. Tätä on jostain syystä tulkittu siten, että vain reaktiivinen toiminta olisi laillista, ja ennakoiva toiminta lainvastaista. Tämä ei liene periaatteen tarkoitus. Suhteellisuusperiaate edellyttää aikaisia ja ennakoivia toimia, jotta toimet saadaan mitoitettua alimmalle mahdolliselle tasolle, jolla tavoiteltu tulos saavutetaan. Jos epidemian torjunnassa viivytellään ja toimitaan vasta kun on aivan välttämätöntä, niin poikkeustoimia joudutaan tekemään rajumpina ja pitämään voimassa kauemmin kuin ennakoivalla toiminnalla.\nEpidemian hallinta nojaa tällä hetkellä alueelliseen päätöksentekoon kansallisten ohjeiden puitteissa. Tähän rakenteeseen liittyy kannustinongelmia: epidemian hallinnan hyödyt eivät rajoitu kyseiselle alueelle vaan koskevat koko Suomea. Sekä kuntien kustannukset että elinkeinoelämälle paikallisista torjuntatoimista koituvat kustannukset ovat paikallisia. Tämän ristiriidan vuoksi esimerkiksi testaus- ja jäljityskapasiteetti tai paikalliset torjuntatoimet saattavat olla alimitoitettuja tai kohdentuneet väärin paikallisten intressiryhmien vaikuttamisen vuoksi. Kannustinongelmaa lieventää se, että valtio on luvannut kompensoida kunnille testaamiseen liittyvät kulut. Koska hyödyt ovat kansallisia ja kustannukset paikallisia, kannattaisi valtion harkita epidemian ehkäisyn kustannusten ylikompensointia kunnille. Kunnille ja alueille asetettavat taloudelliset kannustimet voivat olla ohjeita ja määräyksiä nopeampi ja tarkempi keino ohjata niitä.\nTuuli Lappalainen, FT, systeemibiologian professori, Columbian yliopisto; tutkimusryhmän johtaja, New York Genome Center\nAntti Ripatti, VTT, taloustieteen professori, Helsingin yliopisto ja Helsinki GSE\nPirta Hotulainen, PhD, dosentti, tutkimusryhmän johtaja, Lääketieteellinen tutkimuslaitos Minerva\nJuha T. Korhonen, LT, anestesiologian ja tehohoidon erikoislääkäri, HUS\nLiisa T. Laine, KTT, tutkijatohtori (terveystaloustiede), The Wharton School of the University of Pennsylvania and the Department of Medical Ethics and Health Policy at the Perelman School of Medicine\nJuho Kannala, TkT, tietotekniikan apulaisprofessori, Aalto-yliopisto\nJukka Koskela, LT, sisätautien erikoistuva lääkäri HUS, Suomen Akatemian kliininen tutkija, FIMM ja Broad Institute of MIT and Harvard\nJari Siironen, LT (molekyylibiologinen patologia), dosentti, Neurokirurgian teho- ja valvonta, osastonylilääkäri, HUS\nAnnamari Ranki, professori, iho- ja sukupuolitautien klinikan ylilääkäri, AIDS/HIV-konkari.\nHeikki Patomäki, maailmanpolitiikan professori, Helsingin yliopisto.\nLasse Lehtonen, LT, OTT, professori, diagnostiikkajohtaja, HUS ja Helsingin yliopisto\nMarjukka Myllärniemi, professori, keuhkosairauksien ja allergologian erikoislääkäri ja Helsingin yliopiston lääketieteellisen tiedekunnan tutkimuksesta vastaava varadekaani.\nPetri Lehenkari, professori, Oulun yliopisto ja Oulun yliopistollinen sairaala\nHanna M. Ollila, FIMM-EMBL tutkimusryhmän johtaja, Helsingin yliopisto.\nPanu Poutvaara, VTT, taloustieteen professori, Münchenin yliopisto ja ifo\nJussi Taipale, biokemian professori, Cambridgen yliopisto\nRisto Kuosa, LL, anestesiologian ja tehohoidon ylilääkäri, Päijät-Hämeen hyvinvointikuntayhtymä\nHarri Tohmo, LT, MBA, anestesiologian ja tehohoidon erikoislääkäri\nJarkko Iivarinen, FT, sairaalafyysikko\nThomas Brand, VTM\nSeveri Luoto, PhD (psykologia), University of Auckland, Uusi-Seelanti\nEsa-Pekka Pälvimäki, lääketieteen tohtori (molekyylifarmakologia), erikoislääkäri, HUS\nVille Häkkinen, anestesiologian ja tehohoidon erikoislääkäri, HUS\nHeidi Kallela, LT, anestesiologian erikoislääkäri, HUS\nPerttu Kontunen, Lääkäri, väitöstutkija (Väestön terveyden ohjelma) Helsingin yliopisto\nMatti Heino, VTM (sosiaalipsykologia), BBA, väitöskirjatutkija, Helsingin yliopisto\nKaisa Saurio, väitöskirjatutkija (psykologia), Tampereen yliopisto\nKatriina Aalto-Setälä, Professori, Sisätautien - ja kardiologian erikoislääkäri, Tampereen Yliopisto\nJyri Engeström, VTM, pääomasijoittaja\nSanna Kurronen, VTT, ekonomisti, Elinkeinoelämän valtuuskunta\nGyöngyi Kovács, Humanitaarisen logistiikan professori, Hanken\nTämän muistion allekirjoittajat edustavat yksinomaan itseään. Allekirjoitus on heidän omansa yksityishenkilönä. Allekirjoitus ei edusta heidän työnantajansa, tutkimusyhteisönsä tai työyhteisönsä kantaa. Allekirjoitusta ei tule pitää allekirjoittajan työnantajan tai hänen yhteisönsä näkökulmana koronaviruskriisin hoitamiseen.\nBPEA Conference Drafts, 24.09.2020. Fernández-Villaverde J, Jones I. Macroeconomic Outcomes and COVID-19: A Progress Report.\nThe Guardian, 25.10.2020. Who in Europe is getting it right on Covid?\nNat Med. 2020 Sep 17. Adam DC, Wu P, Wong JY, Lau EHY, Tsang TK, Cauchemez S, Leung GM, Cowling BJ. Clustering and superspreading potential of SARS-CoV-2 infections in Hong Kong. doi: 10.1038/s41591-020-1092-0.\nHelsingin Sanomat, 20.10.2020. ”En keksi montaa virusta, joka leviää tällä tavalla”.\nLancet Infect Dis. 2020 Sep;20(9):e238-e244. Petersen E, Koopmans M, Go U, Hamer DH, Petrosillo N, Castelli F, Storgaard M, Al Khalili S, Simonsen L. Comparing SARS-CoV-2 with SARS-CoV and influenza pandemics. doi: 10.1016/S1473-3099(20)30484-9.\nNature 08.09.2020. The coronavirus is mutating — does it matter?\nYle 2.4.2020. Kuulutko tietämättäsi koronan riskiryhmään?\nCDC 23.10.2020. Excess Deaths Associated with COVID-19, by Age and Race and Ethnicity — United States, January 26–October 3, 2020.\nNIHR, Themed Review, 15.10.2020. Living with Covid19. doi: 10.3310/themedreview_41169\nMediuutiset, 15.10.2020. BBC: Pitkään jatkuva korona voi olla itse asiassa neljä eri oireyhtymää.\nEva 2.7.2020. Kurronen S: Nordic Economies and the Coronavirus Crisis: Why Fear Matters More than Restrictions.\nJournal of Psychiatric Research. 2021 Jan; 132:32-37. Goularte JF, Serafim SD, Colombo R, Hogg B, Caldieraro MA, Rosa AR. COVID-19 and mental health in Brazil: Psychiatric symptoms in the general population. doi.org/10.1016/j.jpsychires.2020.09.021\nAm J Geriatr Psychiatry. 2020 Sep;28(9):924-932. Hamm ME, Brown PJ, Karp JF, Lenard E, Cameron F, Dawdani A, Lavretsky H, Miller JP, Mulsant BH, Pham VT, Reynolds CF, Roose SP, Lenze EJ. Experiences of American Older Adults with Pre-existing Depression During the Beginnings of the COVID-19 Pandemic: A Multicity, Mixed-Methods Study. doi: 10.1016/j.jagp.2020.06.013.\nEroon koronasta, 04.08.2020. Pandemian torjunnan toinen erä.\nMedical Xpress, 25.10.2020. More mass testing in China after 137 virus cases in Xinjiang.\nSuomen on tukahdutettava koronavirus.\nMeistä Tietosuoja Ota yhteyttä


CCR Tiedostopääte: Mikä Se On & Miten Sen Voi Avata?\nTiedostopäätteiden Kotisivu / Kaikki Laajennukset / Tiedostopääte CCR\nMikä on CCR Tiedostopääte?\nMeillä on yksi tiedetty(ä) tietokoneohjelma(a) liittyen CCR tiedostoihin (yleensä ohjelmistoa kehittäjältä Records For Livingtunnettuna nimellä Records For Living HealthFrame Viewer), ja ne voidaan järjestellä yksi ensisijaisen tiedostotyypin alle. Tavallisesti nämä tiedostot nähdään ASTM Continuity Of Care Recordalustuksella. Useimmat tiedostopäätteen CCR tiedostoista luokitellaan luokkaan Data Files.\nTiedostopäätettä CCR voi tarkastella käyttöjärjestelmällä Windows. Niitä tukee pääosin pöytälaite- ja muutama mobiilialusta. Ensisijaisella tiedostotyypillä CCR on Suosioluokitus "Matala", eli nämä tiedostot eivät yleensä löydy tavalliselta pöytä- tai mobiililaitteelta.\nOle hyvä ja näe yksityiskohtainen lisätieto alla oppiaksesi lisää CCR tiedostoista ja ohjelmista, jotka voivat avata ne. Tarjoamme lisäksi yksinkertaista tietoa vianmäärityksestä auttaaksemme sinua avaamaan CCR tiedostosi.\nCCR Tiedostojen Eri Tyypit\nEnsisijainen CCR Tiedoston Yhteys\nTiedostotyyppi: ASTM Continuity Of Care Record\nTämä tiedosto sisältää potilastiedot potilaista. Se on tuote, ASTM (American Society for Testing and Materials) ja se mahdollistaa helppo siirtää lääketieteellisten tietojen tietokannasta toiseen.\nKehittäjä: Records For Living\nTietokoneohjelmat, Jotka Avaavat ASTM Continuity Of Care Record Tiedostot:\nRecords For Living HealthFrame Viewer tuottajalta Records For Living\nCCR Tiedoston Suosio\nCCR Tiedostojen Avaamisessa Kohdattujen Ongelmien Vianmääritys\nYleisiä Ongelmia CCR Tiedostojen Avaamisessa\nRecords For Living HealthFrame Viewer Ei ole Asennettuna\nKun kaksoisnapsautat sinun CCR tiedostoa, voit nähdä valintaikkunan käyttöjärjestelmässäsi, jossa lukee "Tätä Tiedostotyyppiä Ei Voi Avata". Jos näin tapahtuu, se johtuu yleensä siitä, että sinulla ei oleRecords For Living HealthFrame Viewer ohjelmistoa %%os%% käyttöjärjestelmälle asennettuna tietokoneellesi. Koska käyttöjärjestelmäsi ei tiedä mitä tehdä tällä tiedostolla, et voi avata sitä kaksoisnapautuksella.\nVinkki: Jos tiedät toisen ohjelman joka voi avataCCR tiedostosi, voit yrittää avata sen valitsemalla sovelluksen listatuista ohjelmista.\nVäärä Versio Records For Living HealthFrame Viewer Asennettuna\nJoissain tapauksissa sinulla saattaa olla uudempi (tai vanhempi) versio ASTM Continuity Of Care Record tiedostosta, jota sovellusversiosi ei tue. Jos sinulla ei ole oikeaa versiota Records For Living HealthFrame Viewer ohjelmistosta (tai mistään yllä luetelluista ohjelmistoista), sinunon ehkä yritettävä ladata eri versio siitä, yksi yllä luetelluista ohjelmistosovelluksista. Tämä ongelma on yleisin, kun sinulla on vanhempi versio ohjelmistosovelluksesta, ja kun tiedostosi on luonut uudempi versio, jota se ei tunnista.\nVinkki: Joskus voit saada vihjeen sinulla olevan CCR tiedoston versiosta napsauttamalla ensin tiedostoa ja sitten "Ominaisuudet" (Windows) tai "Hanki Tietoa" (Mac OSX).\nYhteenveto: Kummassakin tapauksessa suurin osa ongelmista CCR tiedostojen avaamisessa liittyvät siihen, että oikeaa ohjelmistosovellusta ei ole asennettu tietokoneellesi.\nMuita syitä CCR Tiedostojen Avaamisessa Kohdattuihin Ongelmiin\nVaikka sinulla saattaa jo olla Records For Living HealthFrame Viewer tai toinen tiedostopäätteeseen CCR liittyvä ohjelmisto asennettuna tietokoneellesi, voit silti kohdata ongelmia ASTM Continuity Of Care Record tiedostojen avaamisen kanssa. Jos sinulla on edelleen ongelmia CCR tiedostojen avaamisen kanssa, muut ongelmat saattavat estää sinua avaamasta näitä tiedostoja. Näihin muihin ongelmiin kuuluu (listattuna yleisimmästä harvinaisimpaan):\nWindowsin Rekisterieditorissa (Windows -käyttöjärjestelmän "puhelinluettelossa") onPätemättömät CCR tiedoston viitteet\nCCR tiedostonkuvauksen virheellinen poisto Windowsin Rekisterieditorissa\nCCR formaattiin liittyvän ohjelmistosovelluksen Epätäydellinen tai viallinen asennus\nCCR tiedostosi on viallinen (ongelmia ASTM Continuity Of Care Record tiedostossa)\nTiedostopäätteessäsi CCR on haittaohjelmatartunta\nCCR tiedostosi laitteistoon liittyvätLaiteohjaimet ovat joko viallisia tai vanhentuneita\nTietokoneellasi ei ole riittävästi järjestelmän resursseja avaamaan ASTM Continuity Of Care Record formaattia\nKuinka Korjata Ongelmia CCR Tiedostojen Avaamisessa\nSuorita Haittatiedostoskannaus CCR Tiedostostasi\nTässä kuvassa olemme esimerkiksi korostaneet my-fileccrtiedoston ja painaneet oikealla tiedostoa nähdäksemme valinnan'Skannaa AVG:llä' tiedoston valikossa. Kun tämä valinta on tehty, AVG Antivirus avautuu ja skannaa virukset tiedostosta.\nUudelleenasenna Records For Living HealthFrame Viewer\nSilloin tällöin saatat kokea virheellisen ohjelmiston asennuksen, joka saattaa johtua asennusprosessin yhteydessä kohdatusta ongelmasta. Tämä saattaa estää sinun käyttöjärjestelmääsi yhdistämästä CCR tiedostoasi oikean ohjelmistopäivityksen kanssa, vaikuttaen niin tunnettuihin "tiedostopääteyhdistyksiin".\nJoskus pelkästään Records For Living HealthFrame Viewer ohjelmiston uudelleenasentaminenratkaisee ongelmasi, yhdistäen CCR tiedostopäätteesi Records For Living HealthFrame Viewer ohjelmistoon. Toisinaan kehno ohjelmointi ohjelmiston kehittäjän osalta saattaa aiheuttaa ongelmia tiedostoyhdistysten kanssa, ja sinun ehkä täytyy ottaa yhteyttä kehittäjään saadaksesi lisäapua.\nVinkki: Yritä päivittää Records For Living HealthFrame Viewer ohjelmiston viimeisipään versioon varmistaaksesi, että sinulla on kaikki viimeisimmät pätsit ja päivitykset asennettuna.\nHanki Toinen Kopio CCR Tiedostostasi\nSe voi vaikuttaa ilmeiseltä, mutta usein sinun CCR tiedostosi itse saattaa aiheuttaa ongelman. Jos sait tiedoston sähköpostiliitteenä tai latasit sen nettisivustolta ja lataus keskeytyi (esim. sähkökatkos tai muu syy), se on voinut vaurioittaa tiedoston. Jos mahdollista, yritä hankkia uusi kopio CCR tiedostostasi ja yritä avata se uudelleen.\nPäivitä kehittäjään Records For Living-Liittyvät Laitteiston Ohjaimesi\nJos CCR tiedostosi liittyy laitteistoon tietokoneessasi, sinun on ehkä päivitettävä laiteohjaimesi, jotka liittyvät siihen laitteistoon avataksesi sen.\nVinkki: Jos saat virheviestiin liittyen .SYS tiedostoon yrittäessäsi avata CCR tiedostoasi, on mahdollista, että ongelmasi liittyy virheellisiin tai vanhentuneisiin laitteistoajureihin, jotka on päivitettävä. Ajurin päivitysohjelmiston, kuten DriverDoc ohjelmiston käyttö voi auttaa sinua tekemään tästä prosessista paljon helpomman saattaa loppuun.\nJos kaikki muut vaiheet epäonnistuvat, ja jos sinulla on vielä ongelmia CCR tiedostojen avaamisessa, se saattaa johtua saatavilla olevien järjestelmän resurssien puutteesta. Jotkin tiedostopäätteen CCR tiedostoista saattavat tarvita merkittävästi resursseja (esimerkiksi Muisti/RAM käsittelytehoa), jotta tietokoneesi voisi avata ne oikein. Tämä on melko yleistä jos tietokoneesi laitteisto on vanhempi, ja jos käytät paljon uudempaa käyttöjärjestelmää.\nTämä ongelma voi tapahtua kun tietokoneellasi on vaikeuksia pysyä tahdissa, koska käyttöjärjestelmä (ja toiset taustalla käyvät palvelut) voivat kuluttaa liikaa resursseja, jotta CCR tiedostosi voisi avautua. Yritä sulkea kaikki sovellukset PC:ltäsi ennen kuin yrität avata ASTM Continuity Of Care Record tiedostoa. Kaikkien saatavilla olevien resurssien vapauttaminen tietokoneeltasi tarjoaa parhaan ympäristön CCR tiedoston avaamiseen.\nJos olet kokeillut kaikkia yllä olevia vaiheita, ja tiedostopäätteesi CCR tiedosto ei vieläkään avaudu, sinä saatat tarvita laitteistopäivityksen. Vaikka sinulla olisikin vanhempi laitteisto, useimmissa tapauksissa prosessointiteho on silti enemmän kuin riittävä useimpien käyttäjien sovelluksiin (ellet tee paljon prosessoriresursseja vaativaa työtä kuten 3D renderöintiä, taloudellista / tieteellistä mallintamista tai intensiivistä multimediatyötä.) Siten on todennäköistä, että tietokoneessasi ei ole tarpeeksi muistia(useimmiten "RAM-muisti", eli random access memory) suorittaakseen tiedoston avaamisen toiminnon.\nYritä päivittää muistisi nähdäksesi, auttaako se sinua avaamaan CCR tiedostosi. Nykyisin mustipäivitykset ovat varsin edullisia ja helppoja jopa tietokoneiden arkikäyttäjän asennettavaksi PC:lleen. Lisäetuna näät todennäköisesti miellyttävän kasvun suoritustehossamuissa tietokoneella suoritetuissa tehtävissä.


Koko maailman koronatartuntaluku on laskussa – kertooko se jostain jotain vai ei mistään mitään? – Forssan Lehti\n7.8.2020 06:00 Ilari Tapio\n"Yhdessä olemme vahvempia", on viesti ravintolan vastaanotossa työskentelevän naisen maskissa Rio de Janeirossa. Kaupungin ravintolat saivat avata ovensa koronatauon jälkeen heinäkuussa. Kuva: Antonio Lacerda / EPA\nMatkustajalta otetaan näyte Saksassa Düsseldorfin lentokentällä, jonne on perustettu walk-in-testauspiste. Kuva: SASCHA STEINBACH / EPA\nBaseball-otteluita ei pelata Yhdysvalloissa tyhjille katsomoille. Pahvifanit edustivat katsojia Minnesota Twinsin ja Chicago White Soxin matsissa jälkimmäisen kotikentällä. Kuva: TANNEN MAURY / EPA\nIlari Tapio. Kuva: Kari Mankonen\nKoronatartunnat ovat globaalisti laskussa. Kuva: Ante Johansson\nAjattele maailmanlaajuisesti, toimi paikallisesti.\nOhjenuora voi olla kulahtanut, mutta se on silti kestävää sorttia. Ilmastonmuutoksen ohella think globally, act locally on käypä neuvo suhtautumisessa koronavirukseen.\nPandemia (maailmanlaajuisesti levinnyt epidemia) on koko ihmiskunnan vitsaus. Se ei tunne kuntien, sairaanhoitopiirien, maakuntien eikä valtioiden rajoja. Mantereet se pirulainen ylittää jumbojetin nopeudella.\nOn luonnollista, että tarkastelukulmat ja toimintalinjat ovat koronan kanssa kaikkialla maailmassa etupäässä kansallisia tai paikallisia. Pandemian toisen aallon vyöryä odoteltaessa on silti syytä katsastaa tartuntamäärien kehitystä myös globaalisti.\nKoko maailma 259 344\nMaailmanterveysjärjestön WHO:n jatkuvasti päivittyvien käyrien mukaan varmistettujen tartuntojen globaali määrä tartuntojen globaali määrä oli torstaina iltapäivällä 259 344.\nSe ei sinänsä sano mitään. Enemmän kertoo se, että vielä 31. heinäkuuta vastaava luku oli 293 244. Varmistettujen tartuntojen maailmanlaajuinen määrä näyttää siis olevan laskussa.\nToinen käyrä ilmaisee tartuntamäärän olleentiistaina 213 019. Tuolloin globaali päiväkohtainen muutos oli -18,4 prosenttia.\nAmerikat 139 362\nOptimistisestilukujen perusteella voi olettaa, että pandemia on saavuttanut maailmassa huippunsa ja alkanut vähitellen hellittää otettaan.\nOletusta tukevat Yhdysvaltojen ja Brasilian käyrät, joiden volyymit huitelevat kansainvälisessä vertailussa aivan omissa ulottuvuuksissaan. Molemmat ovat kääntyneet elokuun aikana laskuun.\nYhteensä pohjoisessa ja eteläisessä Amerikassa oli torstai-iltapäivällä 139 362varmistettua tartuntaa. Enimmillään luku oli heinäkuun lopussa 171 946.\nTilasto ei ole koko totuus\nPessimistisesti tarkasteltuna käyrästöt näyttävät kuitenkin siksakilta. Etenkin Yhdysvalloissa ja Brasiliassa lukemat ovat sahanneet kevään jälkeen ylös ja alas niin, että tämänhetkinen tilanne saattaa olla jo ensi viikolla tyystin toinen.\nTilastot saattavat myös johtaa harhaan.\nVaikka WHO:n ja Johns Hopkinsin yliopiston tuottamat tiedot ovat lähtökohtaisesti luotettavia, niiden saama data ei välttämättä sitä ole. Terveysviranomaiset tilastoivat tartuntoja eri maissa eri tavoin. Lukuja saatetaan pimittää ja kaunistella.\nLisäksi testauskäytännöt vaihtelevat valtioittain, ja todennäköisesti suurinta osaa maailman covid-19-tartunnan saaneista ei ole tilastoitu minnekään. Monien oireet ovat olleet niin lieviä.\nErottaa enemmän kuin yhdistää?\nPandemian luonteen huomioon ottaen tuntuu oudolta, että maailma ei taistele sitä vastaan täysin rinnoin yhdessä.\nAlan asiantuntijat tekevät varmasti valtavasti kansainvälistä yhteistyötä, mutta muutoin iso kuva näyttäytyy valtioiden keskinäisenä kilpakenttänä.\nNokittelua käydään suojavarusteiden saannista ja rokotteiden varmistamisesta sekä poliittisesta ja taloudellisesta vaikutusvallasta. Jopa YK:n ja sen erityisjärjestön WHO:n kaltaiset kansainväliset toimijat tuntuvat nyt enemmän erottavan kuin yhdistävän kansakuntia. Heinäkuussa presidentti Donald Trump ilmoitti Yhdysvaltojen peräti eroavan jälkimmäisestä.\nViruksen leviämisen estämiseksi rajoja tarvitaan kuin palomuureja rakennuksessa. Muutoin esteiden olisi syytä olla mahdollisimman matalia.\nAsiasanatkoronakriisi koronavirus koronavirustilanne WHO


Tiimiakatemia | Esseepankki » Syväjohtaminen ja mitä armeija teki minulle johtajana\nSyväjohtaminen ja mitä armeija teki minulle johtajana\nKirjan kirjoittaja: Vesa Nissinen\nSyväjohtaminen ja mitä armeija teki minulle johtajana, 4.7 out of 5 based on 3 ratings\nOlin “pläräilemässä” kirjoja Dynamon kirjastossa, kun yhtäkkiä silmiini osui Vesa Nissisen Syväjohtamisen kirja. Kyseistä kirjaa tuskin löytää Ypk:stä mutta päätin ottaa sen silti lukuun. Suurimpana syynä kirjan lukemiseen on, se että ensimmäinen käymäni johtajuuden koulutusohjelma oli juuri syväjohtamisen koulutusohjelma. Koulutus tapahtui armeijassa aliupseerikurssin yhteydessä. Se on myös siksi oleellinen tekijä johtaja kokemukseni kannalta, koska heti koulutusohjelman käytyäni sain johtaa puolivuotta kahta eri kahdeksan henkistä ryhmää. Tavoitteenani on ammentaa tärkeimmät johtamisen kokemukset armeija-ajoilta. Aion myös pohtia, kuinka syväjohtamisen koulutusohjelma on vaikuttanut omaan johtamiskäyttäytymiseen ja mitä siitä säilytän tulevaisuudessa.\nSimppelisti kuvailtuna syväjohtaminen on silta teorian ja käytännön välillä. Se on johtajan työkalu, jolla tämä välittää tiedon ja taidon johdettavalleen mahdollisimman tehokkaasti. Syväjohtamisen tavoitteena on siis saada johtaja ja johdettava täydellisen vuorovaikutuksen tilaan, jossa tieto välittyy käytäntöön sataprosenttisesti.\nKuva 1. Syväjohtamisen kulmakivet\nErinomaiseen vuorovaikutuskäyttäytymiseen tähdätään syväjohtamisen kulmakivien ja palautteen kautta. Syväjohtamisen kulmakivet edustavat arvoja, joita seuraamalla johtaja kykenee kehittämään mahdollisimman toimivan vuorovaikutussuhteen johdettavaan ja sen kautta luomaan pysyvää tietoa. Arvojen kautta johtaminen motivoi myös johdettavaa vastaanottamaan tietoa ja kehittymään mahdollisimman tehokkaasti. Vuorovaikutuskäyttäytymisen palautteen kautta johtaja arvioi itse itseään, millä tasolla kokee olevansa johtajana. Tärkeimpänä kerätään myös palaute johdeltavilta, jotka arvioivat johtajansa ominaisuuksia. Palautteen kerättyään johtaja arvioi kuinka hyvin omat ja johdettavien arviot vastaavat toisiaan. Tämä auttaa johtajaa ymmärtämään onko tämä samalla aallonpituudella johdettavien kanssa ja sen mukaan muokkaamaan johtamiskäyttäytymistään parempaan vuorovaikutussuhteeseen. Syväjohtamiseen kuuluu siis molempi puolinen oppiminen ja kehittyminen johtajan ja johdettavien välillä.\nKuva 2 Johtamiskäyttätymisen viitekehys\nSyväjohtamisessa keskitytään juuri siihen olennaiseen, eli johtamiseen. Kuvassa 2 kuvataan oppimisen jatkuvuutta, eli syväoppimista johtajan näkökulmasta. Valmius tarkoittaa sitä, mitä jo osaa eli ammattitaitoa. Käyttäytyminen on sitä, miten johdetaan. Käyttäytymiseen sisältyy syväjohtamisen kulmakivet eli:\nInspiroiva tapa motivoida\nSiihen sisältyy myös johtamisen kyseenalaiset puolet, eli kontrolloiva ja passiivinen johtaminen. Vaikutus kertoo johdettavien näkökulman ja sen kautta johtaja saa palautteen johtaja käyttäytymisestään. Ulkoisenpalautteen saatuaan johtaja reflektoi käyttäytymistään ja siirtää uutta oppimaansa valmiuteen ja kartuttaa samalla ammattitaitoaan. Johtamiskäyttäytymistä seurataan siis johtajaprofiilin avulla, jossa pisteytetään 0-4 pisteellä eri johtajakäyttäytymisen ulottuvuuksia:\nMitä useampi johtajan kanssa työskentelevä henkilö täyttää johtajaprofiilin, niin sitä toden peräisempi keskiarvo tulee johtajakäyttäytymisestä. Johtajaprofiili on siis työkalu reflektoitaessa omia johtajan ominaisuuksia. Mikäli mahdollista johtajaprofiilin kannattaa täyttää itse, alainen, vertainen ja esimies, jotta saisi mahdollisimman realistisen kuvan omasta johtajakäyttäytymisestään.\nOmakohtainen kokemus, reflektiota menneisyyteen. Miksi intti oli oman elämäni menestystarina?\nSyväjohtamisen koulutusohjelma oli tosiaan minulle ensimmäinen konkreettinen koulutusohjelma johtamisesta. Ennen armeijaa itselle oli toki kerääntynyt jo jonkin verran johtajakokemusta yhdistystoiminnasta ja yleisesti tietysti omasta persoonallisuudesta, jossa johtaminen tuli luonnostaan erilaisissa sosiaalisissa tilanteissa. Ensimmäistä kertaa armeijassa siis opetettiin konkreettisia työkaluja johtamiseen. Uusia asioita tuli esiin, kuten tavoitteet, reflektio ja oman toiminnan seuranta. Silloin tuli kyllä mietittyä, että olipa turhaa hihhulointia ja eipä tullut kauhean syvällisesti ymmärrettyä mitään koko koulutuksesta tai johtajakäyttäytymisen seuraamisen merkityksestä.\nUskon silti armeijasta tarttuneen paljon hiljaista tietoa johtamiseen. Oli aika haastava paikka lähteä johtamaan seitsemää samaan aikaan armeijaan tullutta henkilöä, jotka kyseenalaistivat kaiken johtamisen. Se oli siis pitkälti kaverijohtamista. Jo silloin tuli ymmärrettyä kantapään kautta, että esimerkin kautta johtaminen on käytännössä tärkein johtamisen keino. Yksi suuri haaste oli myös tottakai se, että tuli vietettyä noin 70% ajastaan johdettaviensa kanssa. Piti olla siis lähes koko ajan tietynlaisessa johtaja moodissa ja tasapainotella kaveruuden ja esimieheyden rajalla.\nToimin johtajana kolmessa erilaisessa vaiheessa. Alokas ja erikoiskoulutuskauden jälkeen alkoi johtajakoulutus kausi. Johtajakurssillemme (eli aukkiin) valittiin yhteensä kuusitoista henkilöä. Puolessa välissä johtajakautta lähetettiin kolme “parasta” kouluttautumaan reserviupseerikurssille. Alkuaika aukissa oli ryhmäytymistä ja vahvimman persoonallisuuden omaavat henkilöt erottautuivat selkeästi porukastamme. Pari muuta henkilöä, jotka pääsivätkin selkeästi reserviupseerikoulutukseen (eli rukkiin) olivat selkeästi itseään pönkittäviä persoonallisuuksia. Kolmas rukkiin päässyt henkilö, jolla oli kilpaileva pistemäärä kanssani oli persoonaltaan hyvinkin tunnollinen, eikä kovinkaan huudellut itsestään. Hänestä tulikin lopulta joukkueen varajohtaja, eli kalustovastaava. Itse olisin siis tahtonut myös päästä rukkiin ja monet muut ryhmäläiset ihmettelivät kouluttajien valintoja. Näin jälkeenpäin ymmärrän kuitenkin melko hyvin, miksi kouluttajamme teki kyseiset valinnat. Itse olin alusta asti ihmisjohtaja ja ansaitsin nopeasti muiden kunnioituksen aukin aikana. Osasin myös hyvin liittoutua näiden vahvojen persoonallisuuksien kanssa ja hivuttamaan omia ajatuksiani mukaan heidän johtaessa parrasvaloissa. Pää kouluttajamme kertoikin valintojen aikana, että halusi minusta vahvan ryhmänjohtajan, joka toimisi joukon veturina valittujen ollessa rukissa (he palasivat vasta muutaman kuukauden kuluttua kuvioihin käytyään joukkueenjohtaja koulutuksen Haminassa).\nRukkilaisten lähdettyä alkoikin itsellä ensimmäinen konkreettinen johtajakausi ja toimin loppu aukin selkeänä kurssimme veturina. Jo tässä vaiheessa ymmärsin selkeästi esimerkin voiman ja se mikä armeijassa oli hienoa, niin suurimmat kiitokset tulivat fyysistä suorituksista. Paineensietokyky ja fyysisen rasituksen kestäminen ovat aina olleet suurimpia vahvuuksia itselläni. Toimin siis aina veturina ja tsemppaajana kaikilla raskailla marsseilla ja parhaana suorittajana sain ansaittua muiden kunnioituksen. Aukki loppui ja sain ryhmämme parhaat pisteet.\nAukin jälkeen alkoi toinen ja kaikkein eniten johtamiskäyttäytymiseeni vaikuttanut vaihe eli aikani ensimmäisen ryhmän ryhmänjohtajana (miehistönkoulutuskausi). Aukin jälkeen siis siirryimme johtamaan sodan ajan joukkoamme, eli näitä henkilöitä jotka olivat aloittaneet samaan aikaan kanssamme, mutta olivat jääneet miehistöön, silloin kun itse siirryimme johtajakoulutukseen. Kokoonpanomme oli siis yksi joukkue, johon sisältyi neljä yhdeksän hengen ryhmää ja komentoryhmä. Viime saapumiserän “vanhat” johtajat olivat koulineet miehistöstämme osaavia sotilaspoliiseja. Voi siis kuvitella sen johtamishaasteen, jonka tämä miehistö toi mukanaan, koska he olivat jo ryhmäytyneet keskenään ja etenkin sen, että meiltä puuttui se niin sanottu “vanhempien” johtajien uskottavuus, koska olimme tulleet samaan aikaan miehistön kanssa. Käytännössä siis kaikkea johtamiskäyttäytymistämme tarkkailtiin suurennuslasin avulla ja pienikin virhe tuotiin esille ja käskemistä kyseenalaistettiin. Ainut keino siis johtaa uskottavasti oli esimerkillisyys ja tietynlainen kaverijohtaminen. Itselläni tuli tässä kohtaa vielä vastuu joukkueen johtamisesta, ennen kuin rukkilaiset palasivat joukkueenjohtaja koulutuksestaan.\nMiehistönkoulutuskausi on ollut tähän mennessä haastavin johtajakokemukseni. Se on ollut kyllä samaan aikaan kaikkein antoisinta aikaa. Kerran tuli otettua aika pahastikin yhteen ryhmäläisten kanssa. Konflikti eskaloitui hetkessä niin suureksi, että oli vähällä muuttua nyrkkitappeluksi. Kyseinen konflikti on jäänyt erittäin vahvasti mieleeni, mutta samalla se on ollut ensimmäisiä konkreettisia tapahtumia, jonka vuoksi olen (tiedostamattani) harjoittanut itsereflektiota. Konflikti sai minut kyseenalaistamaan johtajuuttani ja etsimään syitä miksi kaikki se tapahtui. Yhteenotto tapahtui viimeisissä harjoituksissa ennen miehistön kotiutumista, joten käytännössä reflektoin johtajana toimimistani koko miehistönkoulutuskauden ajalta. Merkkasin vahvuuksia ja heikkouksia siltä ajalta:\nRyhmän sisäisen kulttuurin kohentaminen\nVastuun jakaminen ryhmäläisille / johtamisen delegointi\nRoolien jakaminen ryhmäläisten vahvuuksien mukaan\nKaikkien tasa – arvoinen osallistuttaminen ja kohtelu\nRyhmän osaaminen oli hyvällä tasolla\nPalautteen kerääminen johtamisesta\nEsimerkillä johtaminen olisi voinut olla parempaa\nArkuus, epäröinti, kiltteys tietyissä tilanteissa\nTeoriatiedon puute johtamisesta\nEn sisäistänyt kovin vahvasti syväjohtamisen periaatteita\nRyhmän toiminnan purku/ palaute ryhmäläisille\nKulutin itseni johtajana loppuun, en ymmärtänyt antaa tilaa muille ryhmille toiminnassa (näkyi etenkin viimeisessä harjoituksessa)\nKaikkia plussia ja miinuksia voi siis selkeästi verrata syväjohtamisesta tuttuun johtajaprofiiliin. Jos olisin käyttänyt johtajakäyttäytymisen viitekehystä (katso kuva 2.) ja johtajaprofiilia työkaluina, olisin selkeästi voinut entisestäänkin kehittää johtajana toimimista.\nKolmas vaihe johtajana toimiessani tuli, kun sodanajan miehistömme kotiutui ja siirryimme kouluttamaan uusia alokkaita. Hyvänä johtajana sain vastuulleni uuden kokeilun, eli minusta tuli tiedusteluryhmän ryhmänjohtaja. Käytännössä tämä tarkoitti sitä, että samalla kun ryhdyin kouluttamaan uusia ryhmäläisiäni jouduin opettelemaan kaiken tiedustelutoiminnasta lennossa. Henkistä ja fyysistä haastetta ei yhtään helpottanut se, että samalla kun muut vertaiseni johtajat ottivat aurinkoa kouluttaessaan perus miehistöä itse vedin ryhmäni kärjessä maaliskuussa neljä asteisessa purossa. Nautin tottakai erityisestä haasteesta, jonka sain ja se on ollut yksiä itsetuntoa vahvistavia kokemuksia. Uusia ryhmäläisiä kouluttaessa huomasin samalla vahvasti, sen uskottavuuden eron vanhemman ja nuoremman saapumiserän välillä. Johtaminen kävi siis helpommin. Ainoana haasteena oli kuitenkin, se että ryhmäläiseni olivat kaikki käytännössä lähes koko varuskunnan parhaassa kunnossa, koska tiedusteluryhmään oli erillinen haku ja itse olin vain ihan hyvässä kunnossa. Lopputulemana kävi niin, että viimeisillä viikoilla meinasi kehon voimat pettää täysin ja jo punkasta nouseminen oli haastavaa. Onneksi kaikki konkreettiset suoritukset oli jo käyty ja kotiuduin kersanttina ja koko sotilaspoliisi vuosikurssin priimuksena. Sisulla siitä sitten selvittiin ja ensimmäistä kertaa elämässäni olin jossakin paras kaikista.\nArmeija tuli suht hyvin rokattua. Mitenkäs sitten täällä Tiimiakatemialla?\nNiin sanottua siviilielämää ja armeija elämää ei voi nyt suoraan verrata toisiinsa. Johtamisen näkökulmasta tarkasteltuna omasta armeija ajasta voi kuitenkin ottaa paljon pointteja elämään Tiimiakatemian aikana. Suurin kysymys kuuluukin, että intti tuli rokattua ja vastuu kannettua. Miksi nyt Tiimiakatemialla massin sisääntuonti ja kirjapisteet laahaavat? Hetken aikaa pohdittuani nousi yksi syy selkeästi esiin: Eipä kuumottele. Intissä kuumotti paljon. Kouluttajien auktoriteetti tehosi itselle todella tehokkaasti. Täällä ainoa kuumotus tulee siitä, kun deadline paukkuu ja pakko saada kasattua kirjapisteet ja opintojenkirjaukset kasaan. Johtajaprofiilistakin löytyvä passiivinen johtaminen ja tässä tapauksessa etenkin itsensäjohtaminen on suurin tekijä saavuttomattomuudelleni. Eli nyt kun ei kukaan ole käskemässä mitä tehdä ja etenkin se, ettei pelkää epäonnistumisen seurauksia on ajanut itseni siihen tilanteeseen, etten ole saanut motivoitua itseäni tekemään asioita määräajassa tai teen ne puoliteholla.\nEtenkin kaikki henkistä voimaa vaativa työ, kuten kirjojen lukeminen ja niiden reflektointi ovat olleet haastavia kohteita löytää motivaatiota. Liikunnan harrastaminen taas päinvastoin on henkilökohtaisesti kasvanut merkittävästi ja olen siinä onnistunut rikkomaan rajoja kehittämällä kuntoani paremmaksi kuin se koskaan ennen on ollut. Nyt tarvitaan siis selkeästi selkärankaa asioiden aikaansaamiseksi, myös henkisellä puolella. Tämä on itsensä johtamista.\nJohtamista olen kokeillut muutamassa projektissa. Etenkin ensimmäisen vuoden Joulu pop-up projektia voi helposti reflektoida syväjohtamisen näkökulmasta. Etenkin passiivinen johtajuus saisi liikaa pisteitä, eli jätin liikaa asioita hoitamatta. Toinen johtajuus oli asiakaspäällikön hommat, jotka kuolivat täysin nyt syksyllä. Viime aikoina olen huomannut, että juuri tuo passiivinen johtaminen on ollut liian suuressa roolissa. Asioiden loppuun vienti on ollut suurimpana ongelmana ja olen yrittänyt korjata tätä ongelmaa aina etsimällä uutta tekemistä jättämällä vanhan tekemisen taka-alalle. Asioiden loppuun vienti on johtamisen kannalta erityisen tärkeää. Ei voi olla uskottava johtaja, jos ei saa mitään aikaiseksi. Nyt pitää löytää “finisher” eli loppuunviejä itsestäni.\nSyväjohtaminen on siis yksi koulutusohjelma, jonka kautta olen vienyt eräänlaisen johtaja uran alusta loppuun. Siihen uudelleen tutustuminen oli hyvinkin mielenkiintoista ja olen jopa yllättynyt, kuinka hyvin pystyin reflektoimaan asioita menneestä elämästäni. Syväjohtamisesta tarttuu mukaan ainakin johtamiskäyttäytymisen viitekehys(kuva 2.) ja sen myötä johtajaprofiili ja kymmenen johtamisen ulottuvuutta. Eli toisinsanoen palautteen saamisen ja vastaanottamisen merkitys kasvaa johtamiskäyttäytymisessäni, kuten myös palautteen kautta reflektointi. En pidä myöskään mahdottomana käyttää johtajaprofiilia palautteena ja kehitystyökaluna tulevaisuudessa jossakin projektissa.


Analyysejä, jotka ovat välttämättömiä kroonista haimatulehdusta varten - Virtalähde 2020\nItäinen herkku - halva - on tullut erittäin suosittu eurooppalaisten keskuudessa. Tämä makeus on monenlaista ja makua, sen valmistuksessa käytetään auringonkukansiemeniä, hedelmiä, vihanneksia, hunajaa, munanvalkuaista ja jopa jauhoja.\nVeren tarjonta haimaan\nIhmiskeho on monimutkainen itsesäätelyjärjestelmä, jonka oikea toiminta auttaa vastustamaan ulkoisia ympäristötekijöitä. Jos yksittäisten potilaiden elimistössä tai kudoksissa ei ole riittävää verenkierrosta, patologiset prosessit kehittyvät johtuen sellaisista ravintoaineista, jotka eivät tule oikeaan tilavuuteen veressä.\nCal ja lima aiheuttavat huolta


Ristipaikannusryhmä/SBJ uroslista :: Suomen-beaglejarjesto\nUrosten esittelylista ei ole koirien saavutusten esittelylista, vaan tarkoituksena on jakaa varsinkin kasvattajille tietoa uroksista, jotka täyttävät uroslistalle pääsyn kriteerit. Ajatuksena on jalostustiedon jakaminen kiinnostuneille helpossa muodossa.\nSBJ:n uroslistalla olevien koirien julkinen seurantaryhmä\n- Jos sinulla on Trackerin tai b-barkin seurantaohjelma, tarvitset Ultracomin valmistamien pantojen seuraamiseen ristiinpaikannuslisenssin. Trackerin ja b-barkin välillä ei ristiinpaikannuslisenssiä tarvita.\n- Jos sinulla on Ultracomin Next-seurantaohjelma, tarvitset Trackerin ja b-barkin pantojen seuraamiseen ristiinpaikannuslisenssin.\nLähetä ylläpidolle seuranta.uroslista@beaglejarjesto.fi viesti, jossa kerrot seurantaan käyttämäsi puhelimen puhelinnumeron. Saat tekstiviestinä linkin, jota klikkaamalla pääset ryhmään. Kerro viestissäsi myös seuraavat asiat:\nKoira, joka ilmoitetaan seurattavaksi ryhmään: Ilmoita ryhmän ylläpitäjälle koirasi virallinen nimi ja rekisterinumero sekä nimi jolla koiraa seurataan ryhmässä. Ilmoita myös, onko käytössäsi Tracker/b-bark vai Ultracom.\nHenkilö, joka haluaa seurata ryhmän koiria: Ilmoita ryhmän ylläpitäjälle nimesi ja se, millä nimellä esiinnyt ryhmässä seuraajana. Ilmoita myös, onko käytössäsi Tracker/b-bark vai Ultracom.\nTunnistamattomat seuraajat poistetaan ryhmästä.\nAlla kuvallinen liittymisohje:\nLATAA Ryhmään ...hje .pdf


Tämä artikkeli käsittelee kreikkalaisen mytologian hahmoa. Nimen muita merkityksiä on lueteltu täsmennyssivulla.\nChristian Gottlob Heyne: Odysseus ja Eurykleia. piirros.\nOdysseus (m.kreik. Ὀδυσσεύς Λαερτιάδης, Odysseús Laërtiádēs) oli kreikkalainen tarusankari ja Ithakan saaren myyttinen kuningas, Laerteen ja Antikleian poika. Hänen kerrotaan olleen jumalatar Pallas Athenen suosiossa. Hän oli tunnettu älystään ja neuvokkuudestaan, mistä hän ansaitsi epiteetin "viekas Odysseus". Odysseuksen henkilöhahmo esiintyy sekä Homeroksen nimiin pannussa Iliaassa että Odysseiassa.\nIthakalta on löydetty mykeneläisaikainen palatsi, jota kutsutaan yleisesti Odysseuksen palatsiksi.\n1 Troijan sota\nOdysseus osallistui Troijan sotaan kreikkalaisten joukoissa. Häntä pidettiin kreikkalaisista ovelimpana, ja juuri Odysseus keksikin Troijan hevosen, jonka avulla kreikkalaiset lopulta valloittivat Troijan.\nOdysseia[muokkaa | muokkaa wikitekstiä]\nEepos Odysseia kertoo Odysseuksen kotiinpaluusta vaimonsa Penelopen ja poikansa Telemakhoksen luo. Matka kestää kymmenen vuotta. Sen aikana hän kohtasi kyklooppeja, seireenejä ja velhottaria. Hän kävi myös manalassa tapaamassa sokeaa tietäjää.\nKykloopit olivat jättiläisiä, joilla oli ainoastaan yksi silmä keskellä otsaa. He viettivät huoletonta elämää, sillä maa kasvoi viljaa ja puut rypäleitä työtä tekemättä. He eivät tunteneet lakia eivätkä tienneet mitään kansankokouksista, vaan asuivat kukin yksikseen vuorenluolissa. Odysseus saapui kyklooppien saarelle ja astui kahdentoista kumppaninsa kanssa erääseen luolaan, kun siinä asuva jättiläinen oli paimentamassa lampaitaan laitumella. Luolassa oli juustokoreja ja maitoastioita sekä karsinoissa karitsoja ja kilejä.\nJättiläinen palasi kotiin ja rysäytti maahan niin suuren puutaakan, että kreikkalaiset pakenivat ryskettä säikkyen luolan nurkkaan. Nostettuaan suuren kalliolohkareen luolan suulle, lypsettyään karjansa ja juotuaan maitoa hän teki tulen. Silloin hän huomasi muukalaiset. Odysseus kehotti turhaan häntä muistamaan, että Zeus suojelee vieraita. Kyklooppi tempaisi kaksi Odysseuksen kumppania ja paiskasi heidät maahan, niin että veri ja sisälmykset roiskuivat ympäri luolaa. Hän paloitteli heidän ruumiinsa ja söi ne pala palalta. Sitten hän ojentautui luolan lattialle ja vaipui uneen.\nOdysseuksen kotisaari Ithaka ja lähisaaret.\nOdysseus ei kuitenkaan uskaltanut tappaa jättiläistä, koska kreikkalaiset eivät olisi jaksaneet nostaa pois kiveä luolan suulta. Herättyään aamulla kyklooppi otti taas kaksi Odysseuksen kumppania ja syötyään heidät ajoi laumansa laitumelle. Sillä aikaa Odysseus teroitti nuijansa varrenpään ja kätki sen roskakasaan. Kun jättiläinen palasi ja taas söi kaksi miestä, Odysseus lähestyi häntä ja antoi hänelle kannun viiniä, jota kreikkalaisilla oli mukanaan. Ilahtuneena lahjasta jättiläinen kysyi Odysseuksen nimeä voidakseen antaa hänelle vastalahjan. Odysseus sanoi nimensä olevan Ei kukaan. "No hyvä," sanoi jättiläinen, "minun vieraslahjani on se, että minä syön sinut, Ei kukaan, viimeiseksi kaikista kumppaneistasi." Ja hän vaipui uneen.\nHänen nukkuessaan kreikkalaiset ottivat teroitetun nuijan, joka oli suuri kuin laivan masto, ja sysäsivät sen yhdessä hänen silmäänsä. Jättiläinen alkoi ulvoa, ja muut kykloopit kokoontuivat luolan suulle. Kyklooppi valitti näille, että Ei kukaan oli vahingoittanut häntä ja että Ei kukaan yrittää tappaa hänet. Kykloopit pitivät jättiläistä hulluna ja päättelivät, ettei kukaan ollut tehnyt hänelle pahaa, ja menivät pois. Kun jättiläinen laski laumaansa ulos, kreikkalaisetkin pääsivät ulos piiloutuneina roikkumaan villoista suurten pässien alla. He purjehtivat pois saaresta.\nUusia seikkailuja oli vielä edessä. Odysseus sai tuulten jumala Aiolokselta säkin, johon kaikki tuulet olivat suljettuina. Odysseuksen nukkuessa hänen kumppaninsa uteliaisuudesta avasivat säkin, ja kaikki tuulet ryntäsivät ulos ja nousi suuri myrsky. Vain yksi laiva pelastui. Laivalla Odysseus saapui saarelle, jossa asui noita Kirke, joka muutti Odysseuksen kumppanit sioiksi, mutta Odysseus pakotti noidan palauttamaan heidät entiseen muotoonsa. Sitten Odysseus kävi Manalassa puhumassa äitinsä kanssa.\nOdysseus sattui retkellään myös lähelle seireenien saarta, jotka houkuttelivat viekkaasti suloisella laulullaan ohi purjehtivia luokseen tappaakseen heidät. Odysseus välttyi joutumasta laulun tenhovoiman uhriksi siten, että sulloi vahaa kumppaniensa korviin ja sidotti itsensä kiinni mastoon. Faiakilaisten saareella hänet otettiin ystävällisesti vastaan, ja sieltä hänet saatettiin omaan valtakuntaansa, pieneen kalliosaareen Ithakaan.\nMatkan päätyttyä hänen täytyi vielä lepyttää merenjumala Poseidon, jonka pojan hän oli surmannut Troijan sodan aikana ja jonka jälkeläisen, kyklooppi Polyfemoksen hän oli sokeuttanut. Poseidon vihasi Odysseusta ja yritti monilla keinoillaan tappaa tämän. Poseidon löi myös Pallas Athenen kanssa vetoa, että Odysseus ei palaa Ithakaan elävänä, mutta hävisi vedon.\nKun Odysseus oli palannut Ithakaan, Penelopea piirittivät useat kosijat. Penelope kaipasi yhä Odysseusta ja lupasi kosijoilleen päättää, kenet ottaa, vasta kun oli kutonut kankaan valmiiksi. Kangas edistyi hitaasti, sillä Penelope purki yöllä sen, mitä oli päivällä kutonut. Kun kangas vihdoin valmistui, viimeisenä kokeena Penelope pani kosijat ampumaan Odysseuksen jousella, mutta kukaan kosijoista ei jaksanut jännittää sitä. Odysseus pukeutui kerjäläiseksi ja pyysi saada ampua, mutta muut vain nauroivat. Kun Odysseus jännitti jousen vaivattomasti ja ampui nuolen 12 kirveenreiän läpi, Penelopen oli uskottava, että hänen miehensä oli palannut.\n↑ Squires, Nick: Greeks 'discover Odysseus' palace in Ithaca, proving Homer's hero was real (Huom: Artikkelissa palatsille on annettu virheellinen ajoitus) The Telegraph. 24.8.2010. Viitattu 27.10.2015.\n↑ a b c d e f g h i Sjögren, Otto: Historiallinen lukukirja: Vanha ja Keski-aika, WSOY, 1888.\nKuvia tai muita tiedostoja aiheesta Odysseus Wikimedia Commonsissa\nNoudettu kohteesta ”https://fi.wikipedia.org/w/index.php?title=Odysseus&oldid=19384002”\nSivua on viimeksi muutettu 4. joulukuuta 2020 kello 11.14.


KUN ELETÄÄN kevättä ja lähestytään kesää, opetus- ja kasvatusalalla se tarkoittaa myös vilkasta keskustelua seuraavasta opetusvuodesta. Monille meidän opeopiskelijoistamme se tarkoittaa myös valmistumista ja työelämään siirtymistä.\nOpettajankoulutus on antanut paljon, mutta onko se antanut riittävästi työelämävalmiuksia? Joissain tapauksissa myös viimeiset harjoittelut ja sitä kautta valmistautuminen työelämään on voinut jäädä etäharjoittelun toteuttamiseen.\nMuutama vuosi sitten SOOL laati Suositukset uuden opettajan perehdytykselle, jotka on tässä vaiheessa hyvä nostaa esille. Suositusten tarkoituksena on varmistaa uusien opettajien mahdollisuudet yhdenvertaiseen työskentelyn aloittamiseen työpaikasta riippumatta, sillä selvityksemme mukaan perehdytykselle olisi todella tarvetta. Kyselyyn vastanneista jopa 61 prosenttia piti perehdytystä puutteellisena tai lähes olemattomana.\nTYÖNANTAJAN VELVOLLISUUS riittävästä perehdytyksestä on kirjattu työturvallisuuslakiin, mutta omaa kirjausta mentoroinnista ei ole vielä saatu aikaiseksi. Moni työuraa aloitteleva opettaja kokeekin työssään riittämättömyyden tunteita, vaikka moni asia olisi korjattavissa.\nSOOLin suositusten mukaan perehdytyksen tulee olla suunnitelmallista ja yksilöllistä, ja siihen on varattava riittävästi aikaa. Myös nimetylle mentorille on varattava tehtävän hoitoon työaikaa ja hänelle on maksettava siitä korvausta. Jokaiselle uudelle opettajalle tulisi mahdollistaa myös riittävä suunnitteluaika ennen varsinaisen opetustyön alkua.\nPerehdytystä tulee lisäksi arvioida säännöllisin väliajoin, sillä sen tulee olla jatkuvaa ja vuorovaikutuksellista toimintaa tuottaakseen parhaan lopputuloksen.\nTULEVANA SYKSYNÄ työuraansa aloittaville uusille opettajille myös mentorointi poikkeusoloista olisi paikallaan. Kun haastavaa tilannetta on jatkunut jo yli vuoden, löytyy kokeneemmilta opettajilta tietoa ja osaamista eteenpäin välitettäväksi.\nKukaan ei tiedä miten nopeasti etenemme kohti normaalia, mutta varmasti syksylläkin tiettyjä poikkeuksia opetusalalta löytyy. Perehdyttäminen asiasta auttaa myös tulevaisuudessa, jos kohtaamme samanlaisia haasteita.\nKeskustelu perehdytyksestä ja sen toteuttamisesta jatkunee vielä, mutta toivottavasti myös valtakunnan tasolla asiaan saadaan pian linjausta. Jokainen opettaja voi kuitenkin vaatia itselleen riittävää perehdytystä, ja joissakin kunnissa mentrointia on tarjolla erittäin hyvin.\nSuosittelen jokaista opiskelijaa ja opettajaa lukemaan SOOLin suositukset perehdytykselle!


Oikeuslaitos ja poliisi: Kantelun täydennys asiaan Dnro 849/4/15\nVASTINE ERKKI AHON KIRJEESEEN 17.2.2015 EOA:LLE\nPääajatus E.Aholla lienee se, että hän kokee kokeneensa vääryyttä vuosikymmenien ajan niin poliisin, syyttäjien, tuomareiden kuin ylempien laillisuusvalvojien toimesta. En tiedä miksi Erkki Aho katsoo, että allekirjoittanut olisi ollut esteellinen toimimaan tutkinnanjohtajana ilmoitukseessa 5770/S/1447/15 mainituissa asioissa. Poliisin patja-järjestelmästä on todennettavissa, että allekirjoittanut on tehnyt lukemattoman määrän päätöksiä E.Ahon tutkintapyyntöihin, jotka pääsääntöisesti ovat tavalla tai toisella liittyneet em. ilmoituksessa minittuihin asioihin.\nMitä ilmeisimmin Aho katsoo, että hänen tekemänsä tutkintapyyntö ja siinä esitetty jääviysepäily tutkinanjohtajasta automaattisesti tekisi tutkinnanjohtajasta esteellisen hoitamaan samaa asiaa jatkossa. No, näiinhän se ei ole. Olen viitannut ko. päätöksessä kihlakunnansyyttäjä Hanna Puhakan 17.10.2013 tekemään päätökseen asianro R 13/626, että selvityksen perusteella ei ole tullut esille mitään sellaista konkreettistaa seikkaa, jonka perusteella olisi syytä epäillä Piispasen käyttäneen harkintavaltaansa väärin tai muutoin toimineen virvavelvollisuuksiensa vastaisesti edellä mainituissa asioissa. Asiassa ei ole syytä epäillä rikosta.\nHuolimatta tästä yksiselitteisestä kihlakunnansyyttäjän ratkaisusta E.A ho katsoo, että allekirjoittanut olisi ollut esteellinen.\nMitä tule Ahon viittaukseen polisiasioiden tutkimiseen, totean, että en ole tutkinut poliisirikosasioita tahi toiminut poliisirikosasioiiden tutkinnanjohtajana.\nKatson, että Erkki Aho kantelukirjoitus on aiheeton. Näkemykseni pohjaa edella kerrottuun kihlakunnansyyttäjä Hanna Puhakan päätökseen. Kantelukirjoitus ei anna aihetta enemmälle pohdinnalle.\nYlivieskan tutkintayksikön päällikkö\nRikosylikomisario Ilkka Piispasella oli päätöstä tehdessään käytettävissä tämä selostus sekä siihen liittyvä todistusmateriaali:\nMinä joudun joka kuukausi maksamaan ulosotossa rikollisesti aikaansaatuja saatavia. Siksi olen pyytänyt ulosoton keskeytystä Raahen ulosottovirastolta.\nLiite A kirje Raahenseudun ulosottovirastolta.\nKorkein oikeus ei purkanut lainvoimaisia tuomioitani, koska tuomionpurun hakijan tulee täyttää oikeudenkäymiskaaren 15 luvun 1 §:n 4 momentin mukaiset määräykset.\nLiite B Korkeimman oikeuden päätös 18.06.2013 Diarinro H2013/14 nro 1360.\nMaallikkonajuristina en niitä täyttänyt. Asian laajuudesta johtuen en ole saanut asianajajaa Suomesta enkä Ruotsista. Myös oikeusaputoimisto kieltäytyi avustamasta minua, koska heidän mielestään osaan hoitaa asiat itse. Ainoa keino on nyt hoitaa asia viranomaistietä.\nPyydän poliisia tutkimaan kaksi asiaa, jotka mahdollistavat kaikkien tuomioideni purut korkeimmassa oikeussa. Nämä asiat ovat\n1. syyttäjä Sulo Heiskarin esteellisyys ja\ntutkinnanjohtaja Raimo Ollilan virkavelvollisuuksien laiminlyönti (rikoslaki 40 luku) ja rikollisten suojelu (rikoslaki 40 luku)\nkäräjätuomari Jyrki Määtän virheellinen menettely vastapuolen todistajan kuulemisessa\nIlmoitan rikostutkintaan seuraavat aineistot\nOlen kirjoittanut asioista kirjan Olet Maamme Armahin Suomenmaa ISBN 952-91-4593-X. Olen kopioinut kirjan sivuille todistusaineistot ja olen tehnyt erillisen liitteen, jossa on kerrottu todistetaan kullakin kopioidulla asiakirjalla tai todisteella.\nOlen tehnyt asioista youtube-videon Hätähuuto Suomesta\nOlen pitänyt blogia oikeustaisteustani ja ne löytyy osoitteesta\nja sieltä seuraavat blogit\nLisäksi olen tehnyt Kalajoen kaupunginvaltuustolle 1879-sivun selvityksen asioista. Selvitys salattiin valtuutetuilta enkä saanut sitä myöskään valtuutetuille enkä tiedotusvälineille esittää, koska se paljasti myös Kalajoen kaupungin ja Kalajoen kunnan tekemät rikokset. Selvitys on Kalajoen kaupungin arkistossa ja ilmoitan sen myös todistusaineistoksi rikostutkintaan.\nLisäksi todistusaineistona on seuraavat kirjat:\nRahan ja Laman pelurit ISBN 978-952-9691-1-1\nSeppo Konttinen Salainen pankktuki 978-951-31-4251-3\nA-P. Pietilä Pankkikriisin peitellyt paperit 974-951-884-443-6\nPR-Teollisuus Oy:n tilauskannasta kopiot ( jokainen sopimus kopioitu kirjaan) yli 30 miljoonan tilauskanta\nMuut kirjalliset selvitykset\n- yleiselvitys n. 320 sivua\n- Konekersantti Oy asia, jossa näkyy Raimo Ollilan työnjälki\nLisäksi vahingonkorvauslaskelma vuodelta 2005, jolloin vahinkorvausvatimus on ollut 118 811 975 euroa. Kun se päivitetään eli lasketan 9 prosentin korko vuodelle 2015 eli tähän päivään saakka, niin summa nousee todella suureksi. Vaadin aihetetut vanhingot täysimääräisesti korvattavaksi.\nOn selvää, että rikostutkintapyyntö jaetaan useaan eri haaraan. Vaadin, että syyttäjä Sulo Heiskarin esteellisyys, poliisi Raimo Ollilan virkavelvollisuuksien laiminlyönti ja rikollisten suojelu sekä Esa Mustosen esteellisyys tutkitaan ja käsitellään mahdollisimman nopeasti ja minä annan asiassa loppulausunnon. Haluan tietää kuka on tutkinnanjohtaja ja tutkija, koska on selvää, että yhdessä asia pitää selvittää. Sen jälkeen asia viedään käräjäoikeuden käsittelyyn ja käräjäoikeuden päätöksellä haetaan kaikkien tuomioideni purkua korkeimmalta oikeudelta.\nToinen asian tutkinnanhaara on todennäköisesti Naturarikokset, joiden tutkinta pääasiassa suoritetaan blogissani esiintyvän aineiston avulla. Annan tässäkin asiassa loppuluaunnon, koska kysymys on minun oikeustajuni mukaan valtiopetoksesta. Asia sen vuoksi tulee siirtää Suojelupoliisin tutkittavaksi. Haluan tietää kuka on tutkinnanjohtaja ja tutkija. Asia on erittäin laaja ja vaatii erittäin paljon yhteistyötä tutkijan ja tutkinnanjohtajan kanssa.\nKolmas tutkinnanhaara on Koiviston konklaavi ja pankkikriisin rikokset, jotka täyttävät valtiopetoksen tunnusmerkistön ja valtiopetos kuuluu Suojelupoliisin tutkittavaksi. Annan Annan tässäkin asiassa loppuluaunnon, koska kysymys on minun oikeustajuni mukaan valtiopetoksesta. Asia sen vuoksi tulee siirtää Suojelupoliisin tutkittavaksi. Haluan tietää kuka on tutkinnanjohtaja ja tutkija. Asia on erittäin laaja ja vaatii erittäin paljon yhteistyötä tutkijan ja tutkinnanjohtajan kanssa.\nMuut tutkinta-asiat jäävät poliisin päätettäväksi, mutta olen koko ajan valmis erittäin tehokkaaseen yhteistyöhön rikostutkijoiden ja tutkinnanjohtajien kanssa jotta Suomi voidaan palauttaa takaisin oikeusvaltioksi.\nTämän mapin sisältö on seuraava:\nMinä, Erkki Aho, sain puhelinsoiton tehtaalta, kun olin opettajana Raahen porvari- ja kauppakoulussa. Minulta kysyttiin, että voisinko mennä allekirjoittamaan kauppasopimukset Ouluun. Ilmoitin, että minulla ei ollut mitään mahdollisuuksia irrottautua kauppaopetuksesta, koska perusopetuksen puoella on suuri tuntimäärä ja lisäksi vedin illa pitkän yrittäjäkurssit joten vastaukseni tehtaalta tulleeseen tiedusteluun oli kielteinen. Tämä on valaehtoinen todistus siitä, että en voinut mennä Ouluun allekirjoittamaan Maskosen toimistoon kauppasopimuksia. Nähtävästi sen jälkeen otettiin yhteyttä Heino Virtaan kuten Pentti Arhippainen todistaa.\nSyyttäjän tehtävänä oikeudessa on syytteen nostaminen, ajaminen ja lopulta toteen näyttäminen. Syyttäjän tehtävänä oikeudenkäynnissä on oikeudenmukainen lopputulos. Syyttäjällä on osavastuu tuomion lainmukaisuudesta. Syyttäjä joutuu syyteharkinnassaan ja syytettä oikeudenkäynnissä ajaessaan arvioimaan, minkä merkityksen hän antaa ristiriitaisille todisteille ja mitä hän pitää asiassa totena. Syyttäjän suorittaman todistajakertomuksen luotettavuusarvionnin äärimmäinen mahdollisuus on, että syyttäjä katsoo todistajan syyllistyneen perättömän lasuman antamiseen ja siitä rikoisilmoitukseen. Syyttäjän tulee muistaa myös hyvä syyttäjätapa. Oikeudenkäytöllä on perinteisesti asetettu vaatimukseksi, että sen on oltava paitsi varmaa, myös nopeaa ja halpaa.\nSyyttäjän Sulo Heiskarin esteellisyteen ja Raimo Ollilan virkavelvollisuuksien laiminlyöntiin sekä rikollisten suojeluun liittyvää aineistoa ja siihen liittyvää juridiikkaa\nKiinteistön kauppan on tehtävä kirjallisesti. Myyjän ja ostajan tai heidän asiamiehensä on allekirjoitettava kauppakirja. Kaupanvahvistajan on vahvistettava kauppa ja kaikkien kauppakirjan allekirjoittajien läsnä ollessa.\nLuovutuskirjan oikeaksi todistaminen. Kaupanvahvistaja todistaa oikeaksi maakaaren 1 luvun 2 §:ssä tarkoitetun luovutuskirjan merkitsemällä todistuksen luvutuskirjaan. Todistuksesta tulee käydä ilmi luouvutuskirjan allekirjoittaneiden henkilöiden nimet sekä heidän henkilällisyytensä tarkistaminen. Todistuksessa on mainittava, ovatko allekirjoittajat olleet yhtä aikaa saapuvilla, sekä että he ovat myöntäneet luvutuskirjan oikaksi ja sen omakätiesti allekirjoittaneet. Siinä on lisäksi mainittiva luovutuskirjan oikeaksi todistamispaikka ja -aika. Kaupanvahvistajan, jonka on mainittava virka-asemanssa tai tuomioistuimen häenlle antama määräys toimialueen, sekä hänen kutsumansa esteettömän todistajan on allekirjoitettava todistus. Jos luovutuskirjaa on laadittu useampia kappaleita, todistus on merkittävä jokaiseen niistä. Kirjallinen esisopimus on todistettava samalla tavoin kuin luovutuskirja.\nMilloin lain mukaan oikeusstoimi on päätettävä esteettömäin todistajain läsnä ollessa tai esteettömän todistajan on toimituksessa oltava läsnä, olkoon, mikäli erikseen ei ole toisin säädetty, sellaiseksi todistajaksi esteellinen\nLaki varallisuudestaoikeudellisista oikeustoimista 13.6.1929/228\n30 § Jos se, johon oikeustoimi on kohdistettu, on saanut sen aikaan petollisella viettelyllä taikka jos hän tietänyt tai hänen olisi pitänyt tietää, että toinen on oikeustooimen tekijän sen tekemiseen petollisesti vietellyt, ei oikeustoimi sido vieteltyä.\n37 § Josoikeustoimen ehto on kohtuuton tai sen soveltaminen johtaisi kohtuuttomuuteen ehtoa voidaan joko sovitella tai jättää se huomioon ottamatta, Kohtuuttomuutta arvostellessa on otettava huomioon oikeustoimen koko sisältö, osapuolten asema, oikeustointa tehtäessä ja sen jälkeen vallinneet olosuhteet sekä muut seikat.\nTavarassa on virhe, jose ei vastaa niitä tietoja, jotka myyjä on antanut tavaran omainaisuuksista tai käytöstä tavaraa markkinoitaessa tai muuten ennen kaupantekoa ja joiden voidaan olettaa vaikuttaneen kauppaan.\nSellainen kuin se -ehto 19 § Jos tavara on myyty ”sellaisena kuin se on” tai samankaltiaista yleistä varaumaa käyttäen, siinä katsotaan kuitenkin olevan virhe, jos:\ntavara ei vastaa niitä tietoja, jotka myyjä on ennen kaupantekoa antanut sen omisnaisuuksissta tai käytöstä ja joiden voidaan olettaa vaikuttaneen kauppaan.\nKatso konkurssiasiamiehen lausunto: ”Hyvä pesänhoitotapa konkurssipesän realisoinnissa”http://www.konkurssiasiamies.fi/2265.htm\nkauppareksiteriote, joka on saatu aikaan väärennetyillä papereilla\nOlemme tehneet lukuisia rikostutkintapyyntöjä ja kanteluita, mutta turhaan. Siksi on herännyt epäilys, että asioita johdetaan ylemmältä tasolta. Tein laajan selvityksen pankkikrisistä nettiin. Selvitys löytyy osoitteesta http://pankkikriisi.blogspot.fi/\nSe on Suomen kattavin selvitys pankkikriisin rikoksista.\nHankein salaiseksi julistetun SSP-sopimuksen mikä on erillisenä liittenä tutkimuspyynnössä. Siitä käy ilmi laiton toimialarationalisointi, sivu 17.\nKirjani erillisenä liitteenä koko rikoprosessi kerrotaan kirjan sivuilla 108-234,lisäksi on erillinen liite, jossa on selostettu kirjaan kopioitujen asiaan liittyvien asiakirjojen todistusteema\nAlavieskan Puurakenne Oy:n konkurssipesä haastoi Pr-Teollisuus oY:n ja takajat oikeuteen. Ylivieskan käräjäoikeus ei kuitenkaan lähettänyt haasteita tiedoksi takaajille lainkaan. Oikeudenkäynnissä takaajia on edustanut asianajaja Jouni Vihervalli, joka todistaa, ” ettei ole koskaan tavannut kantelijoita enkä edes muista keskustelleeni heidän kanssaan puhelimitse”. Heino Virta todistaa, ettei ole antanut valtakirjaa asianajaja Jouni Vihervallille edustaa itseään. Käräjäoikeus on siitä huolimatta tehnyt asiassa päätöksen vaikka asianosaiset eivät ole saaneet haasteita tiedokseen ja heitä on edustanut oikeudessa heille täysin tuntematon asianajaja ilman heidän suostumustaan ja ilman heidän valtakirjojaan.\nAalvieskan Puurakenne Oy:n konkurssipesä haki PR-Teollisuus Oy:n konkurssiin väärillä tiedoilla 23.6.1996. Koska kaupat oli purettu niin takaukset olivat rauenneet.\nTakaajat olivat suorittaneet takauksistaan seuraavat maksu 19.06.1995 401.444,45 markkaa, 28.03.1996 500.000,00 markkaa ja 09.05.1996 100.000,00 mk. Lain mukaan kun velallisella on useampia velkoja, niin hän voi kohdista maksunsa haluamaansa kohteeseen. Nyt kaikki nämä maksut oli kohdistettu takauksen kohteena olleisiin tuoteoikeuksiin. Näin olleen takaajat olivat maksaneet takauksistaan 1.001.444,45 markkaa. Konkurssihakemus on tämänkin johdosta väärä, koska takauksista oli maksettu yli miljoona markkaa ja toiseksi kaupat oli purettu joten takausvastuuta ei enää ollut olemassa. Lisäksi konkurssi edellyttä että saatava on selvä ja riidaton. Nyt saatava ei ollut selvä ja riidaton, koska kaupanpurkujen jälkeen loppuselvitystä ei oltu tehty. Lisäksi kauppojen purkutilanteessa Alavieskan Puurakenne Oy konkurssipesä oli velkaa PR-Teollisuus Oy:lle ja se olisi joutunut tässä tilanteessa hakemaan itsenäs konkurssiin, mutta se haki väärillä tiedoilla PR-Teollisuus Oy:n konkurssiin ja asiassa antoi käräjäoikeudelle väärän lausuman ilman valtakirjoja ja toimeksiantoja varatuomari Paavo M. Petäjä. Lisäksi asiassa antoi kärjäoikeudelle lausuman PR-Teollisuus Oy:n puolesta ilman valtakirjoja ja toimeksiantoja konkurssiinhakija eli Alavieskan Puurakenne Oy:n konkurssipesä.\nAlavieskan Puurakenne Oy:n konkurssipesä myi koneet, laitteet ja kaluston Luxenburgilaiselle International Timber Company S.A:lle. Ostajat Hendrik Rienstra ja Richard Rensta olivat USA:ssa syytettunä rahanpesusta. Henrikille vaadittiin 210 vuoden vankeustuomiota ja Ricahrdille 190 vuoden tuomiota. Henrik kuoli ennen oikeudenkäyntejä, mutta Ricahrd tuomittiin lyhyempään vankeustuomioon.\nMyöhemmin toimintaa alettiin pyörittämään International Timebr Company Finland Oy:n toimesta, omistajina Henrik ja Richard Rienstra. Yhtiö ajettiin konkurssiin ja konkurssipesän hoitaja Antti Kejo laittoi ITC Finland Oy:n konkurssipesään ITC SA:n koneet ja laitteet. TE-kekuksen lakimies sanoi velkojainkokouksessa, että näin parannetaan konkurssipesän tulosta. Antti Kejo jätti konkurssipesästä pois Erkki Ahon 178 120 markan saatavan.\nErkki Ahon kirje Suomen Asianjajaliitolle\nKera Oy yritti kaikin keinoin vaikeuttaa PR-Teollisuus Oy.n toimintaa ja saada yritystä konkurssiin. Toidistetaan Kera Oy:n perätön ilmoitus rahanpesusta ja siitä kuinka PR-Teollisuus Oy:n toimitusjohtajaksi kiristyksen jälkeen valittu Stig Weckström levitti perätöntä tietoa asiasta. Todisteena myös KTM:n lainvastainen kirje, jossa kieltäydytään rahoittamasta konkurssiin menneen yrityksen jatkajaa.\nTodistus poliisi Raimo Ollilan tutkimattajättämisestä.\nTodistus SSP-sopmuksen sivusa toimialarationalisoinnista\nTodistus Kera Oy:n ruumiinpesuryhmästä\nTodistus rakennusalan ylikapasiteettista\nTodistus talotehtaiden tilinpäätöksistä\nTodistus Koiviston konklaavin asiakirjojen salaamisesta\nTodistus: tuomarivalta organisoitu poliittisten valtaelinten alaisuuteen\nTodistus Hovioikeudenneuvos Erkki Rintala :Suomea ei voi sanoa eturivin oikeusvaltioksi\nHerää kysymys: Onko Suomi oikeusvaltio?\nKatson, että rikosylikomisario Ilkka Piispanen toiminut vastoin lakia, kun hän toiminut tutkinnanajohtajana asiassa, jos tutkinnan kohteena on ollut entisen syyttäjän ja poliisipäällikön ja jäälleen syyttäjän Petri Oulasmaan epäiltyä rikosta. Petri Oulasmaa toimi aikanaan syyttäjänä ja nosti syytteen minua ja vaimoani vastaan velallisen epärehellisyysasiassa. Syyte nostettiin sellaisen saatavan perusteella, jota ei ollut olemassakaan, koska kaupat oli purettu ja takaukset olivat rauenneet. Syyte oli nostettu Merita-pankin nimissä pankinjohtaja Mauri Ylitalon tietämättä. Minut tuomittiin ehdottomaan vankeuteen rikollisten toimien seurauksena.\nIlkka Piispanen - oletteko esteellinen?\nIlkka Piispanen jätti tutkimatta myös Rinnevaara asian. Siitä huolimatta Rinnevaara voitti asiansa oieudessa. Keskustelin asiasta ennen oikeudenkäyntejä Rinnevaaran kanssa asiosta, koska hän kääntyi hätääntyneenä puoleeni.\nMyös nämä asiat Ilkka Piispanen jätti tutkimatta.\nVastaus rikoskomisario Patri Kangaskoskelle\nIlkka Piispasen rikolliseksi epäiltävä toiminta\nYlivieskan poliisipäällikö Petri Oulasmaa\nLääninn poliisijohtaja Sauli Kuha\nKäännyin rikoskomisario Ilkka Piispasen toiminnassa Jokilaaksojen poliisiasiainneuvottelukunnan puoleen, mutta se jätti asian käsittelemättä. Epäilen, että lestadiolaiset neuvotelukunnan jäsenet esitivät käsittelyn. ( neuvottelukunnan puheenjohtaja sekä kalajokinen jäsen)\nHuom. Myös Antero Aulakoski on lestadiolainen poliisi\nOulun poliisilaitoksen päällikkö Sauli Kuha on vastannut kantelukirjoitukseeni 30.4.2015 POL-2015-4320\nKuha toteaa näin: ”Lisäksi vaaditaan henkilöiden välien kiristymistä siten, että tutkinnan puolueettomuus vaarantuu”.\nErkki Ahon vastaus: Välien kiristymistä osoittaa se, että olen vaatinut Kalajoen kaupunginvaltuutettuna ( 7.s kausi) rikosylikomisario Ilkka Piispasen erottamista ja vein asian Jokilaaksojen poliisiasian neuvottelukunnan käsiteltäväksi. Katsoin, että valtuutettuna ja yhteiskunnan etujen valvojana en voi hyväksyä rikoskomisario Ilkka Piispasen rikolliseksi epäiltävää toimintaa.\nKatson, että myös poliisipäällikö Sauli Kuha on lyönyt virkavelvollisuutensa laimin PR-talojen konkurssivyyhdin ja varatuomari Mikko Kovalaisen asioissa ja siksi on esteellinen antamaan lausuntoaan tässäkään asiassa.\nHuomattavaa on myös se, että eduskunnan apulaisoikeusasiamies Jussi Pajuoja kieltäytyi tulemasta todistajaksi oikeuteen ja se tekee esteelliseksi käsittelemään minun kantelujani, koska hänellä ei ollut mitään perustetta kieltäytyä todistamassa asiassa, jossa minut tuomittiin konkurssiin rikollisten toiminnan seurauksena. Apulaisoikeusasiamiehen päätös on Dnro 849/4/15\nTätä päätöstä on pidettävä rikollisten suojelupäätöksenä ja se on Suomen lain mukaan rangaistava teko.\nLähettänyt Erkki Aho klo 20.34


Kööpenhaminan reissusta muutama sananen (+Metallica!) – eeropekan palsta\nKööpenhaminan reissusta muutama sananen (+Metallica!)\nhuomasin tuossa jokin aika sitten että melkoisen vähälle on jäänyt tämän palstan ylläpito viimeaikoina. Kesäreissu akselilla Helsinki-Malmö-Kööpenhamina oli hieno kokemus, kaksi jälkimmäistä olivat ihan uusia tapauksia minulle myöskin. Melkoisen pitkän reissuraportinkin olin jo puolittain rustaillut mutta ajan- sekä kiinnostuksen puutteen vuoksi sitä tuskin editoin koskaan julkiseen jakoon. Sen sijaan valokuvat ovat jo verkkoon ehtineet, Flickrissä on oma albumi kuville.\nEhkä se tärkein anti reissusta oli kuitenkin Metallican keikka 27.7.2009 joka oli neljäs esiintyminen viidestä puolentoista viikon aikana Kööpenhaminassa (kävivät siinä välissä heittämässä setin Porissa Sonisphere -festivaaleilla). Koska näin bändin ensimmäistä kertaa vasta nyt paikan päällä en pysty sitä vertaamaan mihinkään. Mutta myyty mies olin, kaiken kaikkiaan. Biisilista oli aikasen hyvin valittu myöskin, eteenkin ilahdutti kuulla hienot ja legendaariset kappaleet kuten Ride the lightning, Leper messiah sekä Sad but true livenä. Toki näin jälkikäteen kun on nähnyt päivää myöhemmin olleen keikan biisilistan olisin ehdottomasti halunnut kuulla ja nähdä Disposable Heroesin sekä Ecstacy of Goldin (maailman ensi-ilta livenä!) liveversiot.. Ostin hieman jälkikäteen molempien keikkojen taltioinnit .mp3 :na (livemetallica.com) joka hieman lievittää ”tuskaa”. Hinta on muuten $10 per keikka, eli ei paha edes euroina, alta 7 e. Eikä sitä passaa nauttia makiaa mahan täydeltä…\nNiin ja se extra lippu (ostin siis ko. keikalle pari tikettiä).. Sain myydyksi sen loppujen lopuksi ihan hyvin kokemuksin seatwave.com -lipunvälityspalvelun kautta. Hinnaksi asetin suurin piirtein saman mitä itse olin maksanut alunperin lisättynä ko. palvelun provisioilla (10% tuotteen hinnasta sekä ostajalta että myyjältä, joten myynnissä olleen lippuni listahinta oli jotakuinkin 90 puntaa josta itselleni jäi noin 75 puntaa postikulujen ja provision jälkeen).\nLopuksi ym. flickrin albumista pari kuvaa 27.7.2009 keikalta:\nKirjoittaja ephJulkaistu 21.9.2009 7.8.2015 Kategoriat MatkailuAvainsanat kööpenhamina, metallica\nEdellinen Edellinen artikkeli: Tää on niin tätä\nSeuraava Seuraava artikkeli: Osoitemuutokset